Мусулмон мамлакатлари нега тараққиётдан ортда қолмоқда? Эксперт билан суҳбат - UzAnalytics\nСурат манбаси: kasugati.ru\nСан-Диего штат университетининг сиёсатшунослик профессори Ахмет Куру 2019 йилда Cambridge University Press нашриётида чоп қилинган Islam, Authoritarianism, and Underdevelopment: A Global and Historical Comparison (“Ислом, авторитаризм ва қолоқлик: Глобал ва тарихий таққослаш”) китобида мусулмон аҳолиси кўпчиликни ташкил этувчи 50 та мамлакатдаги авторитаризм ва ижтимоий-иқтисодий қолоқлик муаммоларини муҳокама қилади. Китоб 2 та академик мукофотга сазовор бўлди ва 9 тилга таржима қилинди ёки таржима қилиниш жараёнида. Ахмет Куру CAAN сайтига берган интервюсида қандай омиллар мусулмонлар кўпчиликни ташкил этувчи жамиятлардаги умумий қолоқликни, шунингдек, эрта мусулмон Маърифатини тушунтириб бериши мумкинлиги ҳақида ҳикоя қилади.\nКитобингизда асосий далилда мусулмонлар кўпчиликни ташкил этувчи жамиятлардаги умумий қолоқликни ислом дини пешволари (уламо) давлатнинг таркибий қисми бўлгани билан боғлиқ бўлгани айтилади. Шуни яхшилаб тушунтириб берсангиз. Тадқиқотингиз Яқин Шарқ мамлакатлари ва Шимолий Африка мамлакатларига асосланганми? Масалан, Марказий Осиёнинг дунёвий мамлакатларида уламо ва давлатнинг бундай иттифоқи бевосита мавжуд эмас ёки ундай эмасми?\nИнтервью учун раҳмат, бу менга китобимни Евросиёнинг айрим ҳудудларида, айниқса, Марказий Осиёда тақдим этиш имкониятини беради. Марказий Осиё минтақа сифатида IX – XI асрларда, яъни мусулмон илми ва иқтисодиётининг олтин асрида етакчи рол ўйнаган. Китобимда ўша давр батафсил тавсифланиб, Фаробий, ал-Хоразмий, Ибин Сино, Беруний ва бошқа мусулмон эрудитлари (кенг қамровли билимга эга кишилар) фалсафа, математика, тиббиёт, оптика ва фаннинг бошқа турли соҳаларига илғор ҳисса қўшгани тушунтириб берилади. Ўша олтин даврда мусулмон жамиятларида ҳам қитъалараро савдо-сотиқ қилган, чеклар, тўлов векселлари сингари молия институтларини ривожлантирган тадбиркорларнинг тиниб-тинчимас синфи ривожланган. Ўша мусулмон тараққиёти даврида Ғарбий Европа ҳам илмий, ҳам иқтисодий жиҳатдан қолоқ бўлган.\nКитобимда Марказий Осиёда, Яқин Шарқда ва Шимолий Африкада IX – XI асрлар ўртасида илмий ва иқтисодий тараққиётнинг 2 та ўзига хос хусусияти таъкидлаб ўтилади.\nБиринчидан, бундай ривожланишга диний келиб чиқиши турлича – сунний мусулмонлар, шиа мусулмонлари, агностиклар (Худонинг мавжудлигини инкор қилмайдиган, аммо бирор дин вакиллари ёнини олмайдиган кишилар), христианлар, яҳудийлар ва ҳк. – бўлган кишиларнинг бирга саъй-ҳаракатлари шарофати билан муваффақ бўлинди. Мусулмонлар ҳукмронлик қилган, лекин улар бошқалар билан ҳамкорлик қилиш баробарида улардан ўрганган ҳам. Иккинчидан, ўша даврда ислом уламолари билан давлат ҳокимияти ўртасида муайян ажралиш бор эди. Уламоларнинг мутлақо кўпчилиги, жумладан, Абу Ҳанифа, Молик, Шофий ва Ибн Ҳанбал давлат хизматидан воз кечган. Мана шу дин билан давлатнинг ўзаро ажралгани кўп жиҳатдан олтин асрнинг фалсафий динамизмига ёрдам берди.\nШунга қарамай, XI асрдан сўнг Марказий Осиёда, Эронда ва Ироқда кўп даражали эврилишлар бошланди. Ўша вақтдаги иқтисодий таназзул ердан олинадиган даромадлар, “иқто” тизимини тақсимлашнинг марказида давлат турган тизим сифатида институционаллашга олиб келди. Айни пайтда Бағдоддаги Аббосийлар халифалари сунний султонлар ва уламоларни бирлашишга даъват этди. Улар ўша даъват доирасида айрим шиалар, илоҳиёт мутахассислари – муътазалийларни ва файласуфларни эътиқодидан қайтган кишилар деб эълон қилди – улар қатл этилиши керак эди. Ушбу даъват янги ҳарбий куч – яқинда Туркияда қарор топган ва Марказий Осиё, Эрон, Ироқ ва Онадўлининг аксарият қисмида ҳукмронликни қўлга олган Салжуқийлар империясида қабул қилинди. Салжуқлар ярим феодал “иқта” тизимини кенгайтирди, у илгари мустақил исломий уламоларни молиявий жиҳатдан таъминлаб келган савдогарларнинг ижтимоий ролини чеклаб қўйди.\nСалжуқларнинг вазири аъзами Низомулмулк молиявий бўшлиқни тўлдириб, “низомия” деб аталган қатор мадрасалар қурдирди. Бу мадрасалар илгари ўзаро рақобатлашган ҳуқуқ ва илоҳиётшунослик мактабларини бирлаштириб, суннийлик ортодоксиясини ўрнатишда ёрдам берди. Улар яна сунний уламолари шиалар ва бошқа “ортодоксал бўлмаган” гуруҳларга қарши давлат билан бирлашди. Яъниким, мен “уламо ва давлат иттифоқи” деб атаган нарса Марказий Осиё, Эрон ва Ироқда Салжуқлар ҳукмронлиги даврида пайдо бўлди. XII – XIV асрларда уламо ва давлат иттифоқининг салжуқча модели Сурия, Миср ва Шимолий Африкадаги сунний давлатларга, айниқса, Мамлуклар империясига тарқалди.\nXV – XVIII асрлар ўртасида Усмонлилар империяси, Сафавийлар империяси ва Буюк мўғул (Бобурийлар) империяси уламо ва давлат иттифоқининг ўз талқинларини жорий этди. Бу империялар ҳарбий жиҳатдан кучли эди, аммо улар дастлабки мусулмонларнинг интеллектуал ва иқтисодий динамизмини тиклай олмади, чунки файласуфлар ва ҳокимиятдан четда бўлган савдогарлар ролини йўққа чиқариб бўлган эди. Бу ҳам етмагандай, улар матбаа технологиясини 300 йилга яқин ўзлаштира билмади. XIX – XX асрларда Усмонлилар империяси, Миср ва мустамлакага айланган мусулмон мамлакатларида яшаган кўплаб ислоҳотчилар уламо ва давлат иттифоқи мусулмон жамиятлари ривожланишига тўсқинлик қилганини эътироф этган эди. Бироқ уларнинг ислоҳот ўтказишга уринишлари 3 та сабабга кўра амалга ошмади. Биринчиси – уламо кўрсатган қаршилик бўлди. Исмоил Гаспринский ва бошқа жадидлар чор Россиясидаги мусулмонлар таълимини ислоҳ қилишга ҳаракат қилганда, мана шу қаршиликка дуч келди. Иккинчи сабаб барча мусулмон дунёсининг мустамлака этилгани бўлди. Учинчи ва сўнгги сабаб ислоҳотчилар йўл қўйган сиёсий хатолар эди. Ҳатто Усмонлилар империясининг сўнгги йиллари ва республикачилар партиясида ҳам ислоҳотчилар авторитар модернизация сиёсатини ҳимоя қилган ва уламони бюрократлар билан алмаштирган эди. Ислоҳотчилар аслида интеллектуал синф ва тадбиркорлар синфи пайдо бўлишини ёқламаган.\nКўриб турганингиздек, Марказий Осиё эрта мусулмонликнинг олтин даври, XI асрдан сўнг уламо ва давлат иттифоқи пайдо бўлиши ҳамда уламо таъсирига қарши курашишга қаратилган замонавий ислоҳот уринишларини таҳлил қилишим учун ҳал қилувчи аҳамиятга эга.\nМен Марказий Осиёнинг 5 та республикаси ва Озарбайжон уламо расмий ролга эга бўлмаган дунёвий давлат экани ҳақидаги гапингизга қўшиламан. Шунга қарамай, менинг таҳлилим ҳали-ҳамон барча ушбу дунёвий республикалар учун долзарбдир. Китобимда сиёсий, диний, интеллектуал ва иқтисодий синфлар автоном ҳаракат қилиши тавсия этилади – улардан ҳеч бири бошқалари устидан ҳукмронлик қила олмайди. Бундай тизим ижодий интеллектуаллар ва динамик тадбиркорлар юзага келишига сабаб бўлади.\nСиз дастлабки мусулмонларнинг илмий ютуқларини тилга олдингиз. Америкалик олим Фредерик Старрнинг Марказий Осиёда машҳур бўлган “Lost Enlightenment: Central Asia’s Golden Age from the Arab Conquest to Tamerlane” (“Йўқотилган маърифат: Марказий Осиёнинг араб босқинидан Темургача бўлган олтин асри”) деган китоби бор. Марказий Осиё минтақаси аҳолиси ўтмишда яшаб ўтган кўплаб мусулмон интеллектуалларини ўзиники деб билади. Ўша замонлардан бери юз берган интеллектуал инқироз мўғуллар босқини билан изоҳланади. Аммо айрим олимлар иддаосича, мўғуллар даврида ҳам илмий тараққиёт тўхтаб қолмаган. Китобингизда мўғуллар босқини ҳақида нима дейилади?\nКитобимда XII – XIV асрларда мўғуллар босқини ва салибчилар, шунингдек, улар шаҳарларни қандай вайрон қилгани ва кўплаб мусулмонларни ўлдиргани тўғрисида алоҳида боб бор. Мўғуллар ҳам, салибчилар ҳам уламо ва давлат иттифоқига зиддиятли таъсир кўрсатган. Бир тарафдан, Айюбийлар давлатидан бошқа аксарият мусулмон давлатларининг, сўнгра Мисрда Мамлукларнинг ва Марокаш/Андалусияда Берберлар сулоласининг қулаши ўша иттифоқни заифлаштирди. Бошқа тарафдан, мўғуллар ва салиб юришларининг таҳдиди кўплаб мусулмонларни ҳарбий давлатдан босқинчилардан ҳимоя қилар деб паноҳ излашга мажбур қилди, улар қаторига босқин ва хунрезлик оқибатидаги оғир ҳаёт маъносини тушунтириб келган уламо ҳам бор. Бундан ташқари, салибчиларнинг “диний уруш”га асосий эътибор қаратиши мусулмонлар тарафининг шунга ўхшаш кайфияти билан мос тушаётган ҳамда уламо ва давлат иттифоқини янада мустаҳкамлаётган эди.\nҚайд этиб ўтганингиздек, мўғуллар босқини иқтисодиёт билан илм-фан учун бир хил баҳолаб бўлмайдиган оқибатларни келтириб чиқарди. Бир тарафдан, мусулмон савдогарлари Евроосиёнинг бирлаштирилиши туфайли бир талай имкониятларга эга бўлди. Мўғуллар яна, масалан, Марағадаги (Озарбайжон) расадхонага ҳомийлик қилиб, табиий фанлар ҳисса қўшди. Шунга қарамай, умуман олганда, мўғуллар ҳам, салибчилар ҳам кўплаб мусулмон шаҳарларидаги тижорат ва илмий фаолият ёмонлашувига сабаб бўлди. Мўғул босчқинлари, айниқса, кўп зарар келтирди, чунки улар ирригация тизимларини бузиб ташлади ва Марказий Осиёда кўчманчилар чорвачилиги тарқалишига кўмаклашди. 1999 йилда мен Туркманистондаги Кўна Урганчга борганман, одамлар ҳали ҳам шаҳарни мўғуллар бузиб ташлаганини тилдан қўймаётган эди.\nҲозирги даврга ўтамиз. Сиз жадидлар – Россия империясининг мусулмон модернистларини эслаб ўтдингиз. Марказий Осиё, айниқса, Татаристон Россиянинг интеллектуал ва маданий таъсири сабабли қизиқ намуна ҳисобланади. Шунга қарамай, жадидлар ўртасида буюк интеллектуаллар борлигига қарамай, Марказий Осиё ХХ аср, шунингдек, янги давр бошида улкан тараққиётга эриша олмади, минтақада коррупция, қашшоқлик, таълим тизимининг қолоқлиги ва эҳтимол камроқ зўравонлик қайд этилди. Бундай вазиятда Россия мустамлакачилигининг роли қандай бўлган? Китобингизда Ғарб мустамлакачилиги босиб олган мусулмон жамиятларининг энг биринчи ва асосий муаммоси ҳақидаги фикрга қўшилмаслигингизни таъкидлагансиз. Сиз Марказий Осиё билан боғлиқ вазиятда мустамлакачилик афзалликларини кўряпсизми? Совет Иттифоқи даврида мактаблар қурилган, китобларни таржима қилинган, барча кишиларнинг университетларга қириб ўқиш имкони бўлган. Ғарб мустамлакачилиги бошқа бирор иши билан ном қозонганми?\nБиринчидан, авторитаризм ва қолоқликнинг замонавий муаммолари нафақат Марказий Осиёда, қолаверса, мусулмон оламининг барча минтақаларида мавжуд. Мусулмонлар кўпчиликни ташкил этувчи 50 та мамлакатдан фақат 5 тасида электорал (бошқарув тизими раҳбарлари сайлаб қўйиладиган) демократия мавжуд. Мусулмонлар кўпчиликни ташкил этувчи мамлакатларда ижтимоий-иқтисодий ривожланишнинг нисбатан паст даражаси кўзга ташланмоқда, бу аҳоли жон бошига ялпи миллий даромад (ЯМД), кутилаётган умр узоқлиги, дунёдаги ўртача кўрсаткичлар билан солиштирганда, ўқув йиллари миқдори ва саводхонлик даражаси сингари ижтимоий-иқтисодий мезонларда акс этади.\nУшбу мамлакатларнинг муаммолари бўйича 2 та машҳур далил келтирилади. Китобимда ушбу далилнинг заиф жиҳатлари тушунтирилади. Ислом динини тараққиётга тўсқинлик қилишда айблаш, илк даврларда яшаган мусулмонларнинг илмий ва ижтимоий-иқтисодий ютуқларини ҳисобга олсак, далил бўла олмайди, бу ҳақда юқорида гапириб ўтдик. Бундан ташқари, мусулмонлар кўпчиликни ташкил этувчи 50 та мамлакатнинг сиёсий режимлари ва ижтимоий-иқтисодий шароитлари ўртасида фарқ борлиги кўзга ташланмоқда.\nБошқалар мустамлакачиликни айблайди. Сиз одилона таъкидлаганингиздай, китобимда ҳам ушбу далилга танқидий кўз билан ёндашилади. Вақт нуқтаи назаридан мусулмон оламининг илмий ва иқтисодий турғунлиги Ғарб мамлакатлари ёки Россия мусулмонлар ерларини ҳамма жойда мустамлакага айлантиришга ўтган XVIII асрдан анча олдин бошланган эди. Таққослаш учун Осиё ва Африканинг бир қанча мустамлакачиликни бошидан кечирган мамлакати тараққиёт ва/ёки демократлаштиришга эришганини айтиб ўтиш жоиз, бу ҳол мустамлака ўтмиши ривожланиш ва демократлаштиришга тўсиқ бўла олмайди.\nБундан маълум бўляптики, менинг Ғарб ва Россия мустамлакачилиги ҳақидаги умумий фикрим, албатта, салбий. Мен китобимда мустамлакачилар Америка, Африка ва Осиё ресурсларидан қандай фойдаланганини ҳужжатлар билан кўрсатиб берганман. Улар миллионлаб африкаликларни қул қилди ва миллионлаб америкаликларни ўлдирди. Уларнинг мусулмон дунёсига ҳам умумий таъсири ўта салбий бўлди. Мустамлакачилар ҳатто бир неча мактаб ёки университет қурган бўлса ҳам, шахсий манфаатларини ҳамма нарсадан устун қўйган.\nНиҳоят, сиз мусулмон жамиятларидаги секуляризм келажагини қандай тасаввур қиласиз? Ёш авлоднинг уламо ва давлат боғлами ҳақидаги фикри қандай? Биз муҳокама мавзуси сифатида олишимиз мумкин бўлган қандайдир ўтказилган сўров натижалари борми? Сиз ислом динини ҳар қандай ислоҳ қилиш истиқболига қандай қарайсиз?\nМураккаб саволларингиз учун раҳмат. Бу саволингизга қисқа жавоб беришимга ижозат этсангиз. Агар биз секуляризмни дин билан давлатнинг бир-биридан конституцион ажратилиши деб олсак, бу ҳам дин, ҳам давлат учун фойдалидир. Уларнинг ўзаро иттифоқи коррупция, адолатсизлик ва авторитаризмни болалатиб юборади. Агар дунёвий ҳаёт тарзи ҳақида гап кетса, сўнгги бир неча сўровлар Туркия, Эрон ва бир қанча араб мамлакатларидаги ёшлар дунёвийроқ бўлиб бораётгани, диндорлиги камаяётганини айтиб ўтиш жоиз. Бу ўша мамлакатларни турли даражада исломий ҳукуматлар бошқараётган пайтда юз бермоқда. Аслида ушбу иккита ҳодиса ўзаро боғлиқ: ёшлар исломий режимларга муносабат билдириб, бунда динни айбламоқда.\nМен ислом дини барча муаммоларни ҳал этиши мумкин, деган исломий кўз қараш муваффақиятсизликка учрганини тан олиш зарур, деб биламан. Ислом дин сифатида замонавий жамият ахлоқига ҳисса қўшиши мумкин. Лекин ислом дини мусулмонларнинг барча ижтимоий-иқтисодий ва сиёсий муаммолари ечими эмас. Бошқача айтганда, ислом динини давлатдан ажратиш учун ислоҳот ўтказиш зарур бўлади.\nVIII ва XI асрлар ўртасида исломий ва давлат ҳокимияти ўртасида муайян ажралиш бор эди. Агар мусулмонлар ўша даврнинг турли-туманлиги ва ижодиётидан сабоқ ола билса, илмий ва иқтисодий ютуқларини яна такрорлаши мумкин. Мен мусулмонларга Ғарб намуналарига тўлиқ тақлид этишни тавсия қилмайман; бунинг ўрнига уларга бир нарсага олдиндан билмай туриб, ёмон кўз билан қарамасликни, динамизм ва иш унумдорлигига интилишни тавсия этаман.


Видео: Дунёдаги энг зич тугун\n17:51 / 13.01.2017\nМанчестер университети (Буюк Британия) кимёгарлари дунёдаги энг зич тугунни яратишди. Олимларнинг тадқиқоти натижаси Science журналида тақдим этилди.\nТугун узунлиги 20 нанометр бўлган ҳамда 192 атомдан ташкил топган таркибида азот бўлган органик хлор молекулаларидан таркиб топди. Тузилмадаги ҳар бир кесишма бир-биридан 24 зарралик масофада жойлашган.\nКимёгарларнинг сўзларига кўра, улар энг мураккаб – кельтча тугунни амалга оширишган. Мутахассисларнинг таъкидлашича, бу тузилма ипларнинг металл ионларига ўралиши орқали яратилган. Бундай тузилмалар ўта зич материалларни яратишда фойда келтириши мумкин.\nМанчестердаги теракт қурбонлари яқинлари ҳукуматдан ҳалигача ёрдам олишмади


Ургутлик тадбиркорлар умумхалқ ҳаракатидан четда эмас | O'zLiDeP\nУргутлик тадбиркорлар умумхалқ ҳаракатидан четда эмас\nДавлатимиз раҳбари 2016 йил октябрь ойида Ургутга ташриф буюрганида туманимиздаги саноат зонаси билан танишиб, фаолиятимизни қўллаб-қувватлаган, бу ердаги корхоналар ва янги ишлаб чиқариш субъектларини ўз ичига оладиган эркин иқтисодий зона ташкил этилишини айтган эди. Орадан кўп ўтмай бу иш амалга ошди. Президентимиз фармони билан “Ургут” эркин иқтисодий зонаси ташкил этилди. Ҳозирда бу ерда қирқдан ортиқ корхона ишлаяпти, минглаб ишчи-ходимлар меҳнат қиляпти.\nАлбатта, айни пайтда дунё миқёсида тарқалган коронавирус пандемияси мазкур корхоналар фаолиятига ҳам таъсир қилди, лекин ҳеч бирида иш тўхтаб қолмади. Карантин қоидаларига риоя қилган ҳолда ишлаб чиқариш жараёнлари давом эттирилмоқда.\nДемоқчиманки, мана шундай мураккаб шароитда давлатимиз тадбиркорларга имконият ва имтиёзлар яратмоқда, фаолиятимизни қўллаб-қувватлаяпти. Буни ишбилармонларимиз ҳам яхши ҳис қилади. Шунинг учун Президентимиз “Саховат ва кўмак” умумхалқ ҳаракатини йўлга қўйиш ташаббусини илгари сурганда, ургутлик тадбиркорлар бу ташаббусга биринчилар қаторида қўшилди.\nЖумладан, бизнинг “URGAZ СARPET” корхонамиз туманимизнинг 33 маҳалласидаги кам таъминланган, боқувчисини йўқотган ва ногиронлиги бор, эҳтиёжманд 600 оилага 300 миллион сўмлик озиқ-овқат маҳсулотлари ва тиббий воситалар тарқатдик. Бундан ташқари, ишчи-ходимларимизга иш ҳақидан ташқари моддий кўмак бердик, ночор оилаларни қарамоғимизга олдик.\nХудди шундай бошқа корхоналар, тадбиркорлар юзлаб оилаларни ўз оталиқларига олиб, карантин пайтида уларга зарур моддий-ижтимоий ёрдам кўрсатмоқда. Бу савобли ишдан ўзимизни четга олмаймиз ва давлатимиз раҳбари ташаббусини қўллаб-қувватлаймиз.\nСирдарё вилоятидаги Сардоба сув омбори тўғонининг бир қисми ўпирилиб, минглаб юртдошларимиз бошпанасиз қолганда ҳам ургутлик тадбиркорлар уларга кўмак кўрсатишни хайрли юмуш, виждон иши, деб билди. Иқтисодий зонамиз иштирокчилари бўлган “URGAZ CARPET”, “SAM-NEGIN” “SAM ELEKTRO SERVIS”, “AGRO DRY FRUITS”, “ARFA EXPROD” ва бошқа корхоналар томонидан Сирдарё вилоятига 3 минг квадрат метр гилам ва гилам маҳсулотлари, 2,5 тонна ўсимлик ёғи ва 1,5 тонна гуруч, минглаб кийим-кечак ва бошқа маҳсулотлар юборилди.\nВилоят Кенгаши депутати сифатида жойларда сайловчилар билан ўтказаётган учрашувларим ҳамда аҳолининг мурожаатлари ҳам туманимиз аҳолиси турмуш тарзини яхшилаш, улар дуч келаётган муаммоларга ечим топишга ёрдам бермоқда. Энг муҳими, одамларга бир марта ёрдам бериш ёки маълум вақт қарамоғимизга олиш билан бирга уларни ишга жойлаштириш, касб-ҳунарли қилишга эътибор беряпмиз. Доимий иши, касб-ҳунари бўлган одам давлатнинг ёки бошқаларнинг кўмагига муҳтожлик сезмайди.\n“Ургут” эркин иқтисодий зонаси


Мирзиёев: “Ура-ура” қилаверсак, халқимизнинг ишончини қозонолмаймиз” | Qalampir.uz\nМирзиёев: “Ура-ура” қилаверсак, халқимизнинг ишончини қозонолмаймиз”\nЖамият\t20 Январь 12:43 3979\nХабарингиз бор, бугун 20 январь куни Олий Мажлис Қонунчилик палатасининг биринчи мажлиси бўли ўтяпти. Унда Ўзбекистон Президенти Шавкат Мирзиёев нутқ сўзлаб, депутатлар олдига жиддий талаблар қўйди.\nДавлат раҳбари аввало депутатликнинг масъулияти ҳақида сўз юритди ва бу жуда машаққатли иш эканини таъкидлаб ўтди.\n“Ҳурматли мажлис иштирокчилари, барчамизга аёнки, депутатлик бу одамдан жуда катта интеллектуал салоҳият, тинмисиз меҳнат, изланиш ва масъулият талаб қиладиган фаолиятдир. Ўзим ҳам кўп йиллар депутат бўлиб ишлаганман. Бу вазифаларнинг қанчалик оғир ва машаққатли, шу билан бирга, шарафли иш эканини яхши биламан. Кўзларингни олдида сайловчилар 5 йил кетмаслиги керак. Сизлар шундай ҳаётга розиман деб, депутат бўлдингиз”, дейди Шавкат Мирзиёев.\nПрезидент сўзида давом этиб, янги сайланган депутатлар Ўзбекистон учун жуда жиддий даврда танланганини эътироф этди.\n“Мен бекорга бу гапларни айтмаяпман. Ўзларинг қандай таҳлика вақтда келганингизни ва сизларга қанчалик кўп нарса боғлиқлигини сезмаяпсизлар. Лекин шуни сезишингизни жудаям илтимос қиламан. Ўзларингизнинг ишларингиз, ўзларингизнинг имзоингиз борлигини халқимизга, парламентга билидирнг. Шунинг учун, депутат аввало халқ дарди билан яшаши, одамларни қийнаётган муаммоларни ҳал қилишда фидойилик кўрсатиб, бошқаларга ўрнак бўлиши керак. Энди сизларнинг юриш туришларинг, муомалаларинг ҳам ҳаммага ўрнак бўлиши керак. Қишлоққа борганларингда гапирган гапларинг маданиятли, қонуний бўлиши лозим. Ман айтмасам ким айтади?”, деди давлат раҳбари.\nШундан сўнг, давлат раҳбари яна бир бор “ура-ура”ни йиғиштириб, сидқи дилдан меҳнат қилиш кераклигини, атрофда бўлаётган ишлар оддий воқеалар эмаслигини айтиб ўтди.\n“Қандай қийин бўлмасин, баландпарвоз гаплар ва “ура-ура” қилаверсак, халқимизнинг ишончини қозонолмаймиз азиз ва муҳтарам депутатлар. Мен таъзим қилиб айтмоқчиманки, ўйланглар, биз оғир ва таҳлилкали замонда яшаяпмиз. Ҳар кунимизни тўғри хулоса қиладиган замонда яшаяпмиз. Атрофимизда бўлаётган воқелар кичкина масалалар эмас. Қандай оғир бўлмасин Ўзбекисонни яхши бўлиши ва эртанги кунга муносиб бўлишини хоҳловчилардан хоҳламаганлар жуда кўп”, дейди Мирзиёев.\n30 Март 23:35 115189\n31 Март 18:28 49746\n30 Март 14:59 49154\n31 Март 10:18 38737\n30 Март 23:17 27038


Олий Мажлис Қонунчилик палатаси депутатлигига Қашқадарё вилоятидан кўрсатилган такрорий овоз беришларда иштирок этувчи номзодлар | Ўзбекистон Халқ демократик партияси\n2019-12-28 18:12:49 4664\nДилором Имомова, Қашқадарё вилояти Шаҳрисабз туман мактабгача таълим бўлими мудири, 133-Шахрисабз сайлов округидан номзод:\n– Бизнинг мақсадимиз, вазифамиз, керак бўлса, ҳаёт тарзимиз халқ билан мулоқотга боғлиқ. Демак, кўпроқ халқ ичига кириб боришимиз керак. Ҳар бир мониторинг натижаларига кўра, тегишли қарорлар қабул қилиниши зарур. Бунда, одамлар ижтимоий муаммоларини холис ва адолатли ҳал этишда партия ёрдам беришини билиши керак. Бу ҳолатда мазкур масалалар бўйича “учинчи томонга” мурожаат қилишга зарурият қолмайди. Ўз навбатида, партия маҳаллий кенгашлари ҳузуридаги жамоатчилик қабулхоналари фаолияти самарадорлигини ошириш ва партия гуруҳлари билан ўзаро ҳамкорлигини мустаҳкамлашни режалаштирганмиз.\nОтабек Бозоров, нефт ва газ геологияси, бизнес бошқаруви, “Ўзбекнефтгаз” акциядорлик жамияти геологик-геофизик ишларни мувофиқлаштириш бўлими бошлиғи, 135-Ғузор сайлов округидан номзод:\n– Мамлакатимизда мутасадди ташкилотларга энг кўп мурожаат қилинадиган, қолаверса, аҳоли орасида энг кўп муҳокама этиладиган соҳалардан бири коммунал хизматлар билан боғлиқ. Уй-жой хўжалигининг ҳолати бугунги кунда давлатнинг энг долзарб муаммоларидан бирига айланди.\nБиз ушбу масалаларда ташаббуслар билан чиқишни режалаштирдик. Яъни, марказлашган иситиш ва иссиқ сув таъминотини, маиший чиқиндиларни олиб кетиш ва утилизация қилиш хизматларини кўрсатувчи корхоналарни табиий монополияси бўйича қонунчилик меъёрларини кўриб чиқиш керак, деб ўйлаймиз.


Германия Асад ва мухолифатнинг ярашиши зарурлигини таъкидламоқда\n08:35 / 02.12.2015\nГермания ташқи ишлар вазири Франк-Вальтер Штайнмайернинг айтишича, Сурия мухолифати Башар Асад қўшинлари билан ИШИДга қарши биргаликда кураш олиб бориши керак, деб хабар бермоқда ТАСС ахборот агентлиги.\nШтайнмайернинг таъкидлашича, ИШИД билан самарали курашиш учун мухолифат билан Асад билан ярашиши имкониятини муҳокама қилиш зарур. Ўз навбатида, Сурия президенти ҳам муаммонинг ҳал қилинишида иштирок этиш истаги борлигини исботлаши керак.\nҚайд этилишича, Суриядаги амалдаги тузум ва Асаднинг келажаги ҳақидаги масала ҳали ҳам муҳокама қилинмоқда.\nАввалроқ Германия ҳукумати ИШИДга қарши Сурияда мамлакат қуролли кучларининг иштирок этишини маъқуллаганди.\nСўровнома натижаларига кўра, 71 фоиз немислар жангарилар билан курашишга киришилгандан кейин терактлар бўлиши хавфидан хавотирланишмоқда.


Неймарга мўмай таклиф берган жамоа «МЮ» бўлиб чиқди » Скачать музыку бесплатно новинки музыки 2016-2017\nКомментариев: 0 Просмотров: 203 Дата: 5-02-2016, 06:22 Неймарнинг отаси томонидан ўз ўғлининг трансфери учун 190 млн евро сарфлашга тайёрлиги айтилган жамоа тахмин қилинганидек «Реал» эмас, «Манчестер Юнайтед» жамоаси бўлиб чиқди. COPE нашрида ёзилишича, ўтган йилнинг ёзида «Манчестер Юнайтед» клуби «Барселона» ҳужумчиси Неймарни сотиб олишни истаган ва каталонияликларга 190 миллион евро таклиф қилган. Бу ҳақда Неймар да Сильванинг ўзи маълум қилган. Катта Неймарнинг таъкидлашича, ўшанда ўғли «Барселона»дан кетишни истамаган. Унинг клуб билан шартномаси 2018 йилгача тузилган. Эслатиб ўтамиз, бундан олдинроқ Неймар учун номаълум клуб 190 миллион евро таклиф қилгани айтилган эди. Маълумот учун, 2013 йилда "Барселона"га келган Неймар жорий мавсумда Испания чемпионатининг 18та ўйинида майдонга тушган ва 16та гол уриб, 11та голли узатмани амалга оширган. Шунингдек, унинг ҳисобида Чемпионлар лигасининг 5 ўйинида урилган 2 гол ва 3 та голли узатма ҳам бор. - деб хабар бермоқда Stadion.uz нашри.


Малайзия делегацияси Ўзбекистонда\n20.05.2009 Чоп этиш учун\nМамлакатимизга ташриф буюрган Малайзия парламенти Вакиллар палатаси Спикери Тан Сри Пандикар Амин Ҳожи Мулиа раҳбарлигидаги делегация 20 май куни Ўзбекистон Республикаси Олий Мажлиси Қонунчилик палатаси Спикери Дилором Тошмуҳамедова билан учрашди.\nМулоқот чоғида Ўзбекистон билан Малайзия ўртасида парламентаризм соҳасидаги ҳамкорлик изчил ривожланиб бораётгани, бунда икки давлат раҳбарларининг учрашувларида эришилган келишувлар муҳим ҳуқуқий асос бўлиб хизмат қилаётгани алоҳида таъкидланди.\nУчрашувда икки мамлакат олий қонун чиқарувчи органлари ўртасидаги муносабатларга доир масалалар юзасидан атрофлича фикр алмашилди.\n- Ўзбекистон Малайзиянинг Марказий Осиёдаги муҳим ҳамкорларидан, - деди Тан Сри Пандикар Амин Ҳожи Мулиа. – Мамлакатларимиз ўртасидаги ҳамкорлик алоқалари кўплаб йўналишларда изчил тараққий этмоқда. Юртингизда қонун ижодкорлиги жабҳасида олиб борилаётган кенг қамровли ислоҳотлар юксак самаралар бераётганининг гувоҳи бўлдик. Бугунги мулоқотлар парламентаризм соҳасидаги ҳамкорлигимизни янада ривожлантиришга хизмат қилади.\nМалайзия делегацияси Ўзбекистон Республикаси Олий Мажлиси Сенати Раиси И.Собиров билан ҳам музокара ўтказди.\nКўришлар сони: 8928


«Шу умрбўйи жуда қаттиқ ёрдам берди». Мадина Мумтоз Раъно Ярашевадан эшитган ўгити ҳақида - ShouBiz.uz\nЯнгиликлар 12:23 | 20.1.22\n«Шу умрбўйи жуда қаттиқ ёрдам берди». Мадина Мумтоз Раъно Ярашевадан эшитган ўгити ҳақида\nУ 8 ёшидан бери пазандачиликга қизиқишини айтди\nАктриса, хонанда Мадина Мумтоз онаси Ўзбекистонда хизмат кўрсатган артист Раъно Ярашевадан эшитган ўгитини айтиб берди.\nУ 8 ёшидан бери пазандачиликка қизиқиши, ўшандан бери овқат қилишини таъкидлади. Актриса ёғда нарса қовуришдан қўрққан. Шундай вазиятда унга онасининг ўгити фойда берган. Раъно Ярашева қизига ҳар қандай ишни қилишга қўрқмасликни, ишонч билан ёндашиш кераклигини айтган. Шунингдек, Мадина Мумтоз овқатларни юракдан пиширишни маслаҳат берди.\n«8 ёшимдан бери пазандачиликка қизиқаман. Ўша пайти қоғозга босқичма-босқич ёзиб биринчи овқатимни тайёрлаганман. Гап плитасига бўйим етмасди. Стул қўйиб овқат пиширганман. Ундан ташқари, овқатларни ноодатий тайёрлашни, фақат ўзбекчамас, ҳар хил миллатларнинг таомини тайёрлашни яхши кўрардим. У пайти бизда интернет йўқ эди. Кимдандир сўраб овқат қилардим. Ҳозир эса интернет, зўр шарт-шароитлар бор. Энг муҳими мен билан бирга овқат тайёрлаш имкони ҳам бор. 8 ёшимдан бери деярли овқат пиширишдан тўхтаганим йўқ. Болалигимда онамнинг берган ўгити бор. Ўша менга жуда қаттиқ ёрдам беради. Ёғда овқатни қовураётганда, ёғ учиб куйдуришидан қўрқардим. Шунда онам менга бир гап айтган. ‘Нима иш қилишингдан қатъий назар қўрқма ва ўзингга ишониб қил. Шунда иш сендан қўрқиб, ҳамма нарса чиройли чиқади’, деган. Яна бир мисол айтишим мумкин. Бир иш қилганда, юракдан қилиш керак. Масалан мен ош тайёрласам, уни юракдан пишганини фақар хўжайиним фарқлай олади. Баъзида ош пишириш керак бўлгани учун пишираман. Баъзида юракдан пишираман. Шуни фақат турмуш ўртоғим билади», — дейди у.\nАввалроқ, Мадина Мумтоз Туркиядаги ёйма бозорни кўрсатганди. У Туркияда ошпазлик бўйича таҳсил олмоқда. Турмуш ўртоғи Мурод Чустий эса Тошкентда. Уларнинг фарзандлари ҳам Тошкентда бўлиб, актрисанинг қайнисинглиси уларга қарайди. Мадина Мумтоз Истанбулда қайнанаси билан бирга яшайди. Турмуш ўртоғи эса тез-тез келиб туришини таъкидлаган.\nАктрисанинг кўплаб мухлислари ундан қандай қилиб озгани ҳақида сўраган. Мадина Мумтоз эса бунинг учун кўпроқ оёқда ҳаракат қилиш кераклигини таъкидлаган.


225 нафар тунислик ҳофизи Каломуллоҳ бўлишди\nСССРда компьютерлар бўлганми? \nҚувайт марказида жойлашган Халқаро исломий хайрия уюшмаси томонидан Қуръони каримни ёдлашга қаратилган Ал-Шафиъ лойиҳаси дунёдаги турли мамлакатларда амалга оширилмоқда. Ушбу лойиҳанинг асосий мақсади Қуръони каримни ёд олишга қизиқувчиларни қўллаб-қувватлашдан иборатдир. Тунисда ҳам ушбу мамлакатнинг хайрия ва ижтимоий лойиҳалар уюшмаси билан биргаликда Ал-Шафиъ лойиҳаси асосида Қуръони карим таълими берилмоқда.\nЖорий йил 14 июль куни мазкур лойиҳанинг Тунисда бўлиб ўтган тантанали маросимида 225 нафар тунислик ҳофизи каломуллоҳлар тақдирланди. Тадбирда Тунисдаги Кувайт элчиси ва Ал-Шафиъ халқаро лойиҳаси раҳбари Халид Ал-Касар, Тунис парламенти аъзолари, бу мамлакатнинг олимлари ва оқсоқоллари, Қувайт закот уйининг вакиллари қатнашди.\nУшбу лойиҳа кейинги вақтларда ўзининг олдига қўйган мақсадини оқламоқда, лойиҳа асосан ёшларга қаратилган, дейди Ал-шафиъ лойиҳаси раҳбари.Шунингдек, исломий ва араб жамиятларига таҳдид соладиган турли ёт ғояларга тўсқинлик қилишга хизмат қилмоқда, деб таъкидлади Халид Ал-Касар.\nКиритилди: 06:30 17.07.2019. Ўқилди: 566 марта. Фикрлар сони: 0 та.\nТабиий офатлардан энг кўп талафот кўрган мамлакатлар\n20:45 Бунинг нималигини топиб кўринг-чи?


Фахрийлардан хабар олинди.\n5 Октябр 2020 йил 46\nАзал-азалдан халқимиз ёши улуғ нуронийларни эъзозлаб уларга катта эҳтиром ила ҳурмат кўрсатиб келинган. Айниқса, табаррук инсонларнинг ҳолидан хабар олиш уларнинг оғирини енгил қилиш ва насиҳатлари-ю дуоларини олиш халқимизга хос фазилатдир.\nЎзбекистон Республикаси Вазирлар Маҳкамасининг "Кекса авлод вакилларининг жамиятдаги ўрни ва ижтимоий фаоллигини янада ошириш чора-тадбирлари тўғрисида"ги қарори қабул қилинган эди. Фахрийларимизни ҳар томонлама қўллаб-қувватлашга қаратилган қарорда "Кексалар ҳафталиги"ни ташкил этиш борасида муҳим вазифалар белгилаб берилди.\nҚорақалпоғистон Республикаси ИИВ Кадрлар бошқармаси Ёшлар иттифоқи бошланғич ташкилоти ташаббуси билан ички ишлар органларида узоқ йиллар хизмат қилиб ҳозирги вақтда нафақада бўлган бир нечта фахрийлар ҳолидан хабар олиниб уларга совғалар топширилди.\nСоҳада узоқ йиллар хизмат қилган отахонлар ёшларга узрлари хизмат қилган даври ҳаётий тажрибалари билан ўртоқлашиб, ёшларга соҳанинг етук кадрлари бўлиб етишишлари бўйича ўзларининг маслаҳатларини беришди.\nЁш ходимлар, Ички ишлар органларида узоқ йиллар хизмат қилган нафақадаги полковник Х.Мамутовнинг, хонадонида томорқа майдонларида ободонлаштириш ишларида ҳам яқиндан ёрдам беришди.


Ustaz Joli - Тилимиздиң тазалығы қай дәрежеде?\nМенде пикир бар...\nТилимиз оғада бай деп мақтана аламыз. Бирақ, усындай мақтанып жүриўимиз өзиниң тастыйығын таўып атыр ма деген сораўға қай дәрежеде жуўап бере аламыз. Буған себеп, ҳәзирги ўақытта көпшилик көше тили менен сөйлеўге бейимлесип баратырғанлығында. Ана тилимиздеги гөнерген сөзлер пүткиллей пайдаланыўдан шығып қалмақта. Мениң өзим қарақалпақ тили пәнинен таярланғанымда ҳеш қандай еситпеген, пайдаланбаған сөзлерди оқыдым. Солардың көбиси гөнерген сөзлер қатарында екен. Биз оны рус тилинен сөзлик ядлағандай етип ядладық. Бул сөзлердиң халық арасында пайдаланыўдан шығып қалыўына түрли себеп болыўы мүмкин. Ҳәзирги ўақытта кишкенелеримиз сөйлеў барысында гәпине көбирек өзбекше, орта жастағылар қазақша, ал, жас үлкенлеримиз русша қосып сөйлейди. Не ушын ана тилдиң тазалығына итибар бериўде жанашырларымыз көринбей атыр. Мен ана тилдиң бир жанашыры сыпатында усынысларымды билдирип өтпекшимен.\nЕгер гөнерген сөзлерди пайдаланыўға киргизип барсақ, буған адамлар да тез үйренер еди. Буны халықтың санасына тез сиңдирип барыўда ғалаба хабар қуралларының хызметкерлери өзиниң үлесин қосса мақсетке муўапық келеди деп ойлайман. Және бир айта кететуғын мәселе Қарақалпақстан көлеминде өткерилип атырған таңлаў ҳәм жарысларда, түрли беллесиўлерде қайсы тараўға тийисли болса да тилдиң тазалығына ҳәм оннан шебер пайдалана алыўына айрықша итибар менен қараса ҳәм талап етсе деймен. Бизиң хабарымыз бар, қарақалпақ тилиндеги атамасы болса да айрым ўақытлары терминлерди көпшилик русша айтады.\nПедагог ҳәммемиз ушын үлги, мейли ол қайсы оқыў орны болса да өзиниң өтип атырған сабағында сап ана тилимизде (егер қарақалпақ тилинде оқытылса) сөйлесе оның шәкиртлерине де усы тәрепи толық өтеди деп ойлаймыз. Жасы үлкен кекселеримиз қарақалпақ халқының ески тилин жақсы биледи. Бул бойынша не исленип атыр, яғный, баҳалы мийрасты жыйнап ҳәм оны жаслардың санасына сиңдирип барыўда бүгинги күни ислеп атырған жумыслар бизди қызықтырады.\nТилди жарлылатыў ҳәм оны жоғалтыў ашынарлы қубылыс екенлигин ҳәр биримиз жақсы түсиниўимиз керек. Себеби, тил миллеттиң айнасы ҳәм нышаны.\nӨзбекстан мәмлекетликкөркем өнер ҳәм мәденият институты Нөкис филиалының 4-курс студенти.


Путиннинг маслаҳатчиси Кариб оролларида 15 миллион еврога вилла сотиб олди\nРоссия президенти Владимир Путиннинг маслаҳатчиси Валентин Юмашев ва унинг хотини Татьяна Юмашева Кариб денгизидаги Сен-Бартелеми оролида вилла сотиб олган. Бу ҳақда антикоррупцион ташкилотлар бўлган «Трансперенси интернешнл – Россия» ва «iStories»нинг биргаликда олиб борган суриштирувида айтилган.\nТатьяна ва Валентин Юмашевлар\nФранциядаги тижорий реестрлардан бири 2020 йил Юмашевлар айнан Сен-Бартелеми оролида CDA компаниясини қўлга киритганини рўйхатга олган. Бу корхона кўчмас мулк савдоси билан шуғулланиши белгиланган. Савдо вақтида Юмашевлар Кариб ҳавзасидаги Сен-Бартелеми оролида вилла ҳам сотиб олган. Океан соҳилидан 160 метр юқорида жойлашган 2,5 минг квадрат метр вилла 15 миллион еврога баҳоланган. Олди-сотди шартномасига Валентин Юмашев CDA компанияси вакили сифатида қўл қўйган.\nЮмашев суриштирув давомида вилла унга тегишли эканини тасдиқлаган. Унинг айтишича, қимматбаҳо виллани ишлаб топган ва солиғи тўланган пулларига сотиб олган. Етмаганига эса Россиядаги бир банкдан кредит олган.\nМаълумот учун, Валентин Юмашев Россия президентининг кўнгилли асосдаги маслаҳатчиси ҳисобланади. У бу лавозимда 1998 йилдан буён ишлаб келаётгани 2018 йилдагина маълум бўлди. Юмашевнинг хотини Татьяна Россия биринчи президенти Борис Елциннинг қизи. Ҳозир улар «Елцин маркази»нинг васийлик кенгаши аъзоси ҳисобланади.\nЕлциннинг куёви Валентин Юмашев 1997-98 йилларда президент администрацияси раҳбари бўлган. Татьяна Юмашева эса отаси президент бўлган 1996-99 йилларда унга маслаҳатчи бўлган. Эр-хотин Юмашевлар расман Россия сиёсий ҳаётини тарк этган бўлса-да, ҳамон мамлакатнинг таъсири катта инсонлари қаторида тилга олинади.\n2010 йил Татьяна Юмашева Францияда кўчмас мулки борлиги ҳақида саволга жавоб берар экан шундай деганди: «Дунёда менга тегишли экани айтиладиган кўчмас мулклар жуда кўп. Сизга бир гапни айтаман, кимки дунёнинг бирор нуқтасида гўёки менга тегишли экани айтилган кўчмас мулкни кўриб қолса, бемалол ўзига олаверсин, мен рухсат бераман».\n20:14 / 27.02.2020\nМашҳур модельер Европадаги энг қимматбаҳо виллани сотувга қўйди\nУкраинанинг энг бой одами 200 млн евролик вилла сотиб олди\nРоман Абрамович Исроилдаги энг қимматбаҳо виллани сотиб олишни режалаштирмоқда – ОАВ\n09:58 / 11.08.2017\nАктёр Мел Гибсон данғиллама вилласини сотувга қўйди (фото)


300 доллар эвазига 60 минг долларлик парвозга отланиш қандай бўлади? » Скачать музыку бесплатно новинки музыки 2016-2017\n300 доллар эвазига 60 минг долларлик парвозга отланиш қандай бўлади?\nЯқинда сайёҳ-блогер Сэм Хуан кўп парвоз қилувчи йўловчилар учун бериладиган бонус милялари эвазига нархи 60 минг долларлик дунё бўйлаб саёҳатга чиқди. Хуан 11та шаҳар, 7та мамлакат ва 5та қитъага саёҳат қилди, эвазига эса атиги 300 доллар тўлади. У бунинг учун ўзига хос айёрликдан ҳам фойдаланганлигини яширмади. 1. Юрагим дукиллаб урар, аммо қиёфамни жиддий кўринишда сақлашга ҳаракат қилардим. Йўловчиларни рўйхатга олувчи агент компьютерида ниманидир ёзди ва гўшакни кўтарди. Миямга бир фикр урилди: «Тамом. Мен учмайман». Кейин у гўшакни қўйди ва жилмайди, бир неча сониядан кейин эса менга Мельбурнга чипта узатди. Мен ниҳоят ўзимнинг олтин чиптамни қўлга киритдим ва ҳаётимдаги қизиқарли парвоз бошланди. 2. Мен илгари бошқа авиакомпанияларнинг биринчи классдаги самолётларида учганман, лекин “Emirates First Class Suites” ўзгача эди. Менга хизмат кўрсатиш Мельбурн аэропортига кирган чоғимданоқ бошланди. Мен “Emirates First Class”нинг бўм-бўш турган рўйхатга олиш устуни ёнига бордим. Эконом класс устуни олдида эса одам жуда кўп эди. 3. Мен “Qantas First Class” залига кирдим. Агент чиптамни сканердан ўтказди, сўнг жилмайиб деди: «Хуш келибсиз, жаноб Хуан». 4. Овқатланадиган столлардан бири ёнига ўтирдим. Костюм ва галстукли официант олдимга келиб менюни узатди ва шампан виноси таклиф қилди. Парвоз давомида мени ажойиб зиёфат кутиб турганини билганим учун оддийгина мюслига буюртма бердим. Бу мен умримда еган энг яхши мюсли эди. 5. Қисқагина нонуштадан сўнг бир қадаҳ шампан олдим ва залдаги кенг диванлардан бирига ўтирдим. Қулайгина жойлашиб олишим билан олдимга қўл юкимни кўтарган зал ходими келди ва юкимни ёнимга қўйиб қўйди. 6. Тез орада самолётга чиқиш вақти етиб келди. Мен залдаги хизматчиларга миннатдорчилик билдирдим ва «барча самолётлар қироли» — Airbus A380 томон йўл олдим. 7. Мен “Emirates” ходимасидан рейсга чиқиш бошланганлигини сўрадим. У менинг чиқиш талонимга тезгина кўз югуртирди ва мен биринчи класс йўловчиси бўлганлигим учун залга ўтишим кераклигини айтди. Мен унга самолётга чиқиш вақти бўлганлиги учун залдан ҳозиргина чиққанлигимни айтдим. Ходима мени ўзи билан лифт олдига бошлаб борди ва хусусий кутиш ҳудудига олиб келди. 8. Бир неча сониядан сўнг бир киши ёнимга келди ва менга самолётга чиқиш учун алоҳида йўлакни кўрсатди. Яна бир киши эса чиқиш талонимга бир қараб қўйди ва йўл кўрсатди. 9. Мен йўлак бўйлаб ёлғиз ўзим кетдим. Олдимда ҳам, ортимда ҳам бирон киши йўқ эди. Ўзимни гўёки шахсий самолётимга чиқаётгандек ҳис қилардим. 10. Мени стюардесса кутиб олди ва жойимга кузатиб қўйди. У “Suites” биринчи марта учаётганлигимни сўради. Мен унга илк марта учаётганлигимни айтдим. У асосий қоидалар ҳақида қисқагина тушунча берди ва бир қадаҳ шампан таклиф қилди. 11. Менинг “First Class Suite”даги илк таассуротим «даҳшат» эди. Сиз интернетда фотосуратларни кўрган бўлишингиз мумкин, лекин ўз кўзинг билан кўрганингдагина “Suite”нинг асл жозибасига гувоҳ бўласан экан. Бу ерда ҳаммаси аъло даражада: ҳамма ерда тилла суви югуртирилган — столдан тортиб ҳаво ҳароратини назорат қиладиган суюқ кристалли экрангача. 12. Ҳамма нарса сизни ҳайратда қолдириш учун мўлжалланган. Бу ерда ҳатто автоматлашган бар ҳам бор. 13. Мен 2004 йилда тайёрланган “Dom Perignon”дан бир қадаҳ ва қовурилган ёнғоқ олдим. Ўзимни худди маъбудлар шарбатини ичаётгандек ҳис қилдим. Мен нима учун унинг бир шишаси 200 доллар туришини тушуна бошладим. 14. Шундан кейин стюардесса менга қаҳва ва хурмо таклиф этди. Биз учишни бошладик. А380 дунёдаги энг катта йўловчи самолёти бўлганлиги учун мен тўртта двигателдан баланд шовқин чиқишини кутгандим, бироқ двигателларнинг овози зўрға эшитиларди. Бу мен гувоҳ бўлган энг текис парвоз эди. 15. Мен тезда менюни ўргандим. Очиғини айтаман, уч соатлик парвоз учун бу жудаям кўп эди. Қорним очиққанлиги учун аввалига мевали испанча қуймоққа буюртма бердим. Стюардесса мини-ошхонада мен учун жой тайёрлади. 16. Мени ҳайрон қолдирган илк нарса столнинг ажойиб тарзда безатилганлиги бўлди. Мевалар янги бўлиб, иштаҳани очарди. Испанча қуймоқ жуда ширин эди. 17. Овқатланиб бўлгач, люкс хонамни ўрганишга киришдим. “Emirates Suite” автоматик эшиклар билан жиҳозланган. Хона эшигини очиш ёки ёпиш учун тугмачани босиш кифоя. 18. Шундан сўнг самодаги энг қиммат ичкилик – “Hennessy Paradis” коньягидан татиб кўрмоқчи бўлдим. Унинг бир шишаси 700 доллар туради. 19. Сўнгра стюардессадан... душ ҳақида сўрадим. Стюардесса олдимга келиб: «Жаноб Хуан, душ тайёр» деганида хурсанд бўлиб кетдим. 20. Спа-салонга кирар экансиз, биринчи навбатда унинг катталиги эътиборингизни тортади. У жудаям катта. Ўлчами жиҳатидан у камида учта ванна хонасига тенг келади. Девордаги гулқоғозларда Дубай манзараси акс этган ва оёғингиз остидаги пол исийди. 21. Спа-салонда улкан суюқ кристалли экран бўлиб, у душ қабул қилаётганингизда самолёт қаерда учаётганлигини кўрсатиб туради. 22. Бу худди ўзингиз ўйламаган жойда хазина топиб олгандек эди. Мен хурсандчиликдан овозим борича кулардим. Бундай вазиятга биринчи марта дуч келганлигим учун душда белгиланганидан кўпроқ вақт чўмилиб юборибман. Белгиланган вақт якунлангач, сув бериш тўхтар экан. Мен сув бутунлай тўхтаб қолгунига қадар чўмилишга улгуриб қолдим. 23. Душ қабул қилиб бўлганимдан сўнг менга бир қути “Godiva” конфетини таклиф қилишди. Мен самолёт бортидаги биринчи душимни нишонлаш учун бир стакан “Hennessy Paradis” сўрадим. 24. Тез орада Оклендга қўндик. Менга биринчи ва бизнес класси йўловчилари учун мўлжалланган «тезкор ўтиш йўлаги» ҳақида тушунтиришди. 25. Биринчи класс йўловчилари сифатида самолётдан ҳаммадан аввал тушдик. Окленддан Сиднейга. 26. Мен қўл юкимни аэропортдаги юк сақлаш хонасига қўйдим ва “Emirates”нинг рўйхатга олиш устуни олдига келиб кейинги рейс учун самолётга чиқиш талонини олишга қарор қилдим. Қоида бўйича рўйхатга олиш парвоздан 3,5 соат олдин бошланади, лекин мен биринчи класс йўловчиси бўлганлигим учун менга дарҳол чипта беришди. Сўнгра Окленд марказига борадиган автобусга ўтирдим. Шаҳар марказида айланиб бўлгач, Окленд портига бордим. 27. Куннинг иккинчи ярми тезда ўтиб кетди ва мен автобусга ўтириб аэропортга қайтдим. Стюардесса мени кўриб «Жаноб Хуан, хуш келибсиз!» деди. У навбатчидан қўл юкимни кўтариб олишни сўради. Навбатчи қўл юкимни ўзим кўтаришимни айтганимда менга бир оз ҳайрон бўлиб қараб қолди. Мен олдинги парвозда ўтирган жойимни (2K) эгалладим ва менга бир қадаҳ “Dom Perignon” беришди. 28. Бу иккинчи парвозим бўлганлиги боис ҳаяжондан биринчи парвозда ўтказиб юборган нарсаларга аҳамият бера бошладим. Бу ерда турли конфет ва псталардан иборат сават ҳам бор эди. 29. “Emirates” “First Class Suite”нинг барча йўловчилари ўзларини қулай ҳис қилишлари учун барча шароитларни яратган. 30. Окленд бўйлаб саёҳатдан қорним оч қайтгани учун беш хил овқатга: салат, дудланган лосос, қовурилган мол гўшти, шоколадли торт ва пишлоқа буюртма бердим. 31. Стюардессадан мол гўшти билан қандай вино ичиш мумкинлигини сўрадим. У менга 2001 йилда тайёрланган “Chateau Gruaud Larose”ни таклиф қилди. 32. Қорним тўйиб кетган бўлса-да, пишлоқ ва шоколадли тортдан воз кеча олмасдим. “Emirates” авиакомпанияси қандай пишлоқ ейишингизни сўраб ўтирмайди, балки барча турдаги пишлоқларни олдингизга келтириб қўяди. 33. Торт ва пишлоқдан бир-икки тишламдан тотиб кўрдим. Кейин навбатчидан қачон душ қабул қилишим мумкинлигини сўрадим. Ўн дақиқадан сўнг душ тайёр бўлди ва мен самолётда иккинчи марта душ қабул қилишга киришдим. 34. Бу кун давомидаги иккинчи душ қабул қилишим бўлганлиги учун яна бир нечта нарсаларга эътибор бердим. “Emirates” душ қабул қилиш учун барча имкониятларни яратиб қўйган. Бу ерда суюқ совундан тортиб кондиционергача саккиз хил идиш мужассам эди. 35. Стюардессалар Сиднейга қўнишга тайёргарлик кўра бошлашди ва мен душдан чиқиб жойимга ўтирдим. 36. Чегара назоратидан бирпасда ўтдим ва ўн беш дақиқадан кейин мен аэропорт ташқарисида бўлдим. Мен Сидней портига борадиган поездга ўтирдим. Гаванга келганимда кўзим улкан кемага тушди. У “Queen Mary2”океан лайнери экан. 37. Мен эрталаб соат тўртда меҳмонхонадаги номеримда соат қўнғироғининг жиринглашидан уйғондим. Икки соатдан сўнг Дубайга учиб кетишим керак эди. Мен тезда ўзимга таниш 2К ўрнимга ўтирдим. 38. Қуёш кўтарила бошлаганда биз Сиднейдан учиб кетдик ва Дубай сари 13 соатлик саёҳатимиз бошланди. 39. “A380 Emirates”нинг яна бир хусусияти унинг автоматлашган жалюзиларидир. Пардани ёпиш учун сенсор панелдаги тугмачани босиш кифоя. Шифтга қараб ётар эканман, ўзимни худди осмондаги алоҳида хонада ётгандек ҳис қилдим. Тезда ухлаб қолдим. Олти соатдан сўнг мен тетик ва бардам ҳолда уйғондим. 40. Уйғонгач, “Emirates A380”нинг биринчи ва бизнес-класс йўловчилари учун мўлжалланган барига кирдим. 41. Барни кўриб ҳайратдан оғзим очилиб қолди. У мен телевизордаги реклама роликларида кўрган бар билан бир хил эди ва айтишим мумкинки, ер юзидаги анча-мунча барлардан яхшироқ эди. 42. Ичкилик ичганимдан кейин қорним очганини ҳис қилдим ва тушлик қилиш учун ўз жойимга қайтдим. Тушликка икра танладим. 43. Тушликдан сўнг бир қадаҳ “Hennessy Paradis” сўрадим. 44. “А380”да бошқарув панели “iPad” услубида бўлиб, у орқали кўнгилочар дастурларни томоша қилиш, ўриндиқнинг ҳолатини ўзгартириш ва ичимлик сўраш мумкин. 45. Биз Дубайга яқинлашиб қолгандик. Мен «Интерстеллар» фильмидан парча кўрмоқчи бўлдим ва охирги “Hennessy Paradis” қадаҳига буюртма бердим. 46. Қўнаётганимизда мен Яқин Шарқ манзаралари ҳақида тасаввурга эга бўлдим. 47. Одатдагидек, биринчи класс йўловчилари самолётдан биринчи бўлиб тушишди ва мен экипаж аъзолари билан хайрлашдим. 48. Дубайдан Миланга. Юк олиш ҳудудининг икки тарафи пальмалар билан ўралганди. 49. Мен Дубай метроси орқали Форс кўрфазидаги энг замонавий шаҳарга йўл олдим. Маълумки, Дубай меҳмонхоналари анча қиммат. Мен “Burj Dubai” меҳмонхонасидан номер олишга муваффақ бўлдим. 50. Тунда томдаги бар жудаям қизиқарли жойга айланди. 51. Менинг Дубайдаги беш куним тезда ўтиб кетди, лекин асосий жойларни кўриш учун вақтим етарли бўлди. 52. Булар эски Дубайдаги дау қайиқлари. 53. Дубайда бўлган кунларимда Холи фестивалида ҳам қатнашиш имконияти пайдо бўлди. Мана буни байрам деса бўлади! 54. Тез орада жўнаш вақти келди ва мен Дубай аэропортига қайтдим. Биринчи ва бизнес класс йўловчилари учун махсус чегара назоратидан ўтиш ҳудуди мавжуд эди. Мен “Emirates First Class” залига йўл олдим. 55. Бу «B» зали бўлгани учун уни кичикроқ деб тахмин қилгандим, лекин кирган заҳотим залнинг катталиги мени ҳайратга солди. У деярли бутун терминални эгаллаган, шифти шаффоф бўлиб, ўзингизни залда эмас меҳмонхонада юргандек ҳис этишга мажбур қиларди. 56. Асосий кириш эшиги жуда катта бўлиб, ичкарида мини-фавворалар мажмуаси ҳам бор эди. 57. Ресторан қойилмақом эди. 58. Официантка 15 дақиқадан сўнг тушлик берилишини айтди. 59. Тушликдан сўнг зал бўйлаб айландим. Биринчи класс йўловчилари оз бўлишига қарамасдан, зал жудаям катта эди. Мен диванлардан бирига ўтирдим ва “Moet” шампанига буюртма бердим. 60. Бир оз ҳордиқ чиқаргач, биринчи класс йўловчилари учун бепул спа хизматидан фойдаланишга қарор қилдим. Мен сочимни қисқартиришни танладим. 61. Сочимни қисқартиргач, туфлимни ҳам тозалатдим, зеро биринчи класс йўловчилари учун бу хизмат ҳам бепул амалга оширилади. 62. Тез орада самолётга чиқиш вақти келди ва мен худди Мельбурндаги сингари самолётга биринчи класс йўловчилари учун мўлжалланган лифт орқали чиқдим. 63. Мен биринчи класс барини кўздан кечиришга уриндим. Ҳа, “Emirates”нинг бари ажойиб… Барда бирорта ҳам йўловчи кўрмадим. 64. Миланга парвозимиз Эрон орқали бўлди. 65. Тез орада Миланга қўна бошладик. Биринчи класс йўловчиларини биринчи бўлиб ўтказиб юборишди. Самолётни тарк этганимдан сўнг бу парвоз бир умр ёдимда сақланиб қолишини тушундим. Teglar: Turfa olam Категория: Интересная информация UZ Нашли ошибку?


Ким Кардашьян қўл остидаги ходимларининг ҳар бирига 10 минг долларлик Rolex соатини совға қилди - Zamin.uz\n19:00 / 17.01.2021\n2020 йилнинг сентябрь ойида Ким Кардашьян, 14 йилдан буён эфирга узатилиб келаётган «Кардашьянлар оиласи» шоусининг ёпилишини эълон қилган. Сўнгги фасли 2021 йилнинг январь ойида суратга олинган. Яхши-ёмон кунларда бирга бўлгани сабаб Ким онаси Крис билан бирга суратга олиш жамоасининг ҳар бир аъзосига Rolex соатини совға қилган. Ҳар бирининг нархи 10 минг доллар бўлган соат учун Кардашьянлар жами 300 минг доллар сарфлаган.\nШоу ёпилишига унинг паст рейтингларни қайд қила бошлагани сабаб бўлган. Қолаверса, оила билан боғлиқ муаммолар ҳақида мухлислар шоу экран юзини кўришидан аввалроқ хабар топа бошлаган. Янгиликлардан ҳаммаси ҳақида хабар топиб кейин бир неча ҳафта ўтгач шоунинг янги сонини кўришда эса мантиқ йўқ. Пандемия вақтидаги молиявий инқироз ҳам сўнгги қарорга келишга сабаб бўлган.\nБундан ташқари, Ким ва Каненинг ўртасидаги муносабатларнинг дарз кетиши ҳам бу қарорга келишида муҳрим рол ўйнаган. Эслатиб ўтамиз, Канье сайловолди жараёнларидаги чиқишларида Ким биринчи фарзандига ҳомиладор вақтида аборт қилдирмоқчи бўлганини маълум қилган. Кейинчалик, рафиқаси уни ақлини киргизиб қўйиш учун шифокорлар билан бир хонага қамаб қўйганини, аллақачон Ким билан ажрашмоқчи эканини ёзиб қолдирган.\nУларнинг ажрашиши ҳақидаги миш-мишлар 2021 йилнинг бошидан рост экани маълум бўлган. Ким ажрашишлар бўйича машҳур адвокат Лаура Уэссерни ёллаган. Рэпернинг Рождество байрамини Вайомингдаги уйида ёлғиз нишонлагани эса юлдузларнинг ажрашишга қатъий қарор қилганининг белгиси. “Замин” янгиликларини “Инстаграм”да кузатиб боринг\nБунақаси 800 йилда бир маротаба содир бўлади. Юпитер ва Сатурн максимал даражада бир-бирига яқинлашди (фото)\n22-12-2020, 23:55, Дунё\nАктёр Бурак Ўзчивит Туркия кийим бренди билан қарийб 500 минг долларлик шартнома имзолади\n4-05-2020, 11:00, Дунё\n25-02-2020, 06:30, Дунё\nМисс Қозоғистон - 2019 танлови иштирокчилари (фото)\n15-03-2019, 18:23, Дунё\nЖонни Депп 650 миллион доллар бойлигини қандай қилиб йўқотганини айтди?\n25-06-2018, 11:57, Дунё\nАмерикалик эркак оламдан ўтгач, уни оиласи билан бирга қайта тирилтиришлари учун 140 минг доллар ҳақ тўлади\n22-12-2017, 20:51, Дунё\nБугун, 22:00, Дунё\nБугун, 21:30, Дунё


2019 йилда Ўзбекистонда ишсизлик даражаси 9 фоизни ташкил қилди - Халқ сўзи\n18:26 06 Февраль 2020 Иқтисодиёт\n2019 йилда ишсизлик даражаси иқтисодий фаол аҳолига нисбатан 9,0 фоизни ташкил этган, бу эса 2018 йилга нисбатан 0,3 фоизга пасайганлигини кўрсатади. Бу ҳақда Бандлик ва меҳнат муносабатлари вазирлиги хабар берди.\nИшлаш истагидаги бўлганларнинг умумий сони 1 335,3 мингни ташкил этади, 15 фоизи 16–30 ёшдагилар, 12,8 фоизи аёллар улушига тўғри келади.\n2019 йилда илк бор расмий секторда банд аҳоли сони 2018 йилга нисбатан 3,7 фоизга кўпайиб, 5 712,1 кишини ташкил қилди.\nНорасмий секторда банд бўлганлар сони (меҳнат мигрантлари ҳисобга олмаганда) 5 368,3 минг кишини ташкил этди. Иш ўринларини легаллаштириш бўйича чора-тадбирлар амалга оширилиши натижасида вақтинчалик ва мавсумий ишларни бажарувчилар 19,6 мингга, рўйхатдан ўтмасдан ва тегишли рухсатномасиз фаолият кўрсатаётган тадбиркорлар 42,8 мингга камайган.


KFCга хуш келибсиз\nБош саҳифа /\nҚирсиллайдиган панировкага булаб пиширилган сархил товуқ гўшти бўлаклари. Кучли ҳиссиётларни севадиганларга муносиб, шиддатли таъм!\nЭнергетик қимматликлар жадвали (xlsx)\nЯқин масофадаги KFCни топиш (ресторан харитасига ўтиш)\n1 та оёқ\n2 та оёқ\nБиз доимо фақат янги, яҳлит, энг юқори сифатли товуқ гўштини ишлатамиз. Шу сабабли, таъминловчиларни алоҳида синчиклаб танлаймиз. Шунинг учун, бизнинг товуқ гўштимиз энг яхшиси эканига ишончимиз комил.\nБизнинг ресторанларимизда фақат маҳсус ўқув курсида таҳсил олган, юқори малакали мутахассислар ишлайдилар. Фақат ҳақиқий мутахассисларгина бизнинг сирли рецептларимиз бўйича унутилмас таъмга эга товуқ гўштили таомларни тайёрлашга тайинланадилар.\nЯнги, яҳлит товуқ гўшти - бу нафақат сизнинг севимли таомларингиз: карсиллайдиган қоришмага булаб олинган юмшоқ товуқ бўлаклари, аччиқ товуқ қанотлари, стрипслар, сэндвичлар ва салатларнинг ноёб таъми кафолатидир. Бу, сиз ўта юқори сифатли таомлар ҳарид қилаётганингизга ишонч ҳамдир!\n* Жадвалда кўрсатилган таомларнинг озуқавий ва энергетик қимматиклари бўйича маълумотлар лаборатория тадқиқотлари, техник-технологик карталар маълумотларига ва таъминловчилардан олинган озуқавий қимматликлар бўйича маълумотларига асосланган. Порциялар ҳажмидаги фарқлар минтақавий ва мавсумий фарқлар сингари менюдаги ҳар бир маҳсулотнинг озуқавий қимматлигига таъсир қилиши мумкин.\nТаомлар рецептураси даврга қараб ўзгариши мумкин. Ахборот жорий меню асосида тақдим этилган ва олдиндан хабар қилинмасдан ўзгариши мумкин.\nKFC -қулай форматда\nМобил версия Алоқа учун


15 ноябрь куни фармацевтика тармоғини ривожлантириш ҳамда аҳолини дори воситалари билан таъминлаш борасидаги ишлар таҳлили ва галдаги устувор ... ташкил этилган эди. Тадбиркорларни қўллаб-қувватлаш мақсадида дори воситалари ва тиббиёт буюмларини рўйхатдан ўтказиш муддати қисқартирилди. ...\nбезни текширтириш керак. Бундан ташқари, у диабет аломати ёки айрим дори воситаларининг нохуш таъсири бўлиши ҳам ҳеч гап эмас. Кляйннинг таъкидлашича, ...\nишлар хусусида ҳам тўхталиб ўтилди. — Ховотирга ўрин йўқ. дори воситаларининг сифати қатъий назоратда бўлиб, сифатсиз дори воситаларининг ... вазирлиги ҳузуридаги Фармацевтика тармоғини ривожлантириш агентлиги «дори воситалари, тиббий буюмлар ва тиббий техника экспертизаси ва стандартлаштириш ...\nистиқомат қилувчи фуқаро А.Х. ўз хонадонида хорижда ишлаб чиқарилган дори воситаларини ноқонуний равишда муомалага киритишга мўлжалланган «яма» ... тасдиқловчи ҳужжатлари бўлмаган, умумий қиймати 320 млн. сўмлик дори воситалари ҳамда 84 кг «Латун» (рангли металл) парчалари сақланаётганлиги ...\nунитар корхонаси Соғлиқни сақлаш вазирлигига ўтказилди. Эндиликда дори воситалари ва тиббиёт буюмларини ишлаб чиқариш, тайёрлаш ва уларнинг ... фаолиятини ривожлантиришни қўллаб-қувватлаш давлат жамғармаси дори воситалари ва тиббиёт буюмлари миллий ишлаб чиқарувчиларига кредитлар ...\nКонтрафакт маҳсулотларни аниқлашда видеофиксация ёрдам беради.\n«дори воситалари ва фармацевтика фаолияти тўғрисида»ги Қонунга мувофиқ, Соғлиқни сақлаш вазирлиги ҳар йили бир маротаба Рецептсиз бериладиган ... сақлаш вазирлиги ҳар йили бир маротаба Рецептсиз бериладиган дори воситалари рўйхатини тасдиқлайди. Шунга кўра, Соғлиқни сақлаш вазирлиги ...\nРеспубликаси Президенти Шавкат Мирзиёев бугун, 20 июнь куни «дори воситаларини давлат рўйхатидан ўтказиш самарадорлигини ошириш ва аҳолини ... қайта кўриб чиқилишини ҳамда ҳар чоракда Ижтимоий аҳамиятга эга дори воситалари ва тиббиёт буюмларининг рўйхати қайта кўриб чиқилишини ...\nРеспубликаси Президенти Шавкат Мирзиёев бугун, 20 июнь куни «дори воситаларини давлат рўйхатидан ўтказиш самарадорлигини ошириш ва аҳолини ... Лойиҳа бошқаруви миллий агентлигининг ижтимоий аҳамиятга эга дори воситалари ва тиббиёт буюмларини қатъий нархларда сотиш тўғрисидаги ...


Тоғда йўқолган 4 ёшли қизча ички ишлар ходимлари кўмагида топилди » Sangzor.uz - Инновацион ахборот портали\nSangzor.uz » Жамият » Тоғда йўқолган 4 ёшли қизча ички ишлар ходимлари кўмагида топилди\n2019 йилнинг 17 август куни Жиззах вилояти, Фориш тумани, Чоштепа қишлоғида яшовчи Замира Қуролова 4 ёшли қизини йўқотиб қўйди. Она 2015 йилда туғилган қизини ўзи билан бирга тоққа чорва моллари боқиш учун олиб чиққан. Соат 17 лар атрофида кўздан узоқлашаётган қорамолларини қайтармоқчи бўлган Замира Қуролова қизига “шу ерда қимирламасдан ўтир” дейди ва йўлга чиқади.\nОзроқ муддатдан сўнг қайтган аёл боласини қолдирган жойида кўрмайди ва қидира бошлайди. Топа олмагач, соат 19 ларда ҳудуд профилактика инспектори Дилмурод Раҳматовга бу воқеа ҳақида хабар беради. Инспектор зудлик билан қидирувга аҳолини жалб қилди. Фуқаролар билан бирга Фориш тумани ИИБ тергов-тезкор гуруҳи қизчани излашга киришди. Қидирувчилар гуруҳларга ажралиб, ҳудудни кўздан кечира бошладилар.\nТунги соат 00.20 минут ўтганида қизалоқни йўқолган жойидан 4-5 километр узоқликда профилактика инспектори, катта лейтенант Дилмурод Раҳматов топишга муваффақ бўлади. Қизчанинг озроқ қўрққанини айтмаса, соғлигига зиён етмаган, айни вақтда онасининг бағрида.\n— Қизимни йўқотиб қўйгач, 1 соатлар ўзим қидирдим. Топа олмагач, қўрқиб кетдим. Кейин бу тўғрида профилактика инспектори Дилшод Раҳматовга хабар бердим. У қидирув учун одамларни тўплади. Болам ярим кечадан оққанда топилди. Бунинг учун қишлоқдошларимдан, айниқса, қизимни топиб берган профилактика инспектори Дилмурод Раҳматовдан миннатдорман.\nМаълум бўлишича, бола ёлғиз қолганидан сўнг онасини қидириб, боши оққан томонга кетаверган. Қизчанинг топилишига йиғиси сабаб бўлган. Яъни, қоронғу тунда эшитилган йиғи профилактика инспектори эътиборини тортган. Айтиш керакки, барча тоғли ҳудудлардаги сингари Фориш туманида ҳам бўрилар учрайди. Шу маънода, қисқа муддатларда топилиши қизалоқнинг жонига аро кирган, дейилса, хато бўлмайди.


Риштонлик йигитни Россияда уриб ўлдирган қотиллар жазосиз эркин юришибди — Sof.uz\nЖАҲОН 6,567,058 3,164,253 387,900\nРиштонлик йигитни Россияда уриб ўлдирган қотиллар жазосиз эркин юришибди\nБаҳодирхон Элибоев 10.03.2018 15:51 49 Колумнистлар\nФарғона вилояти Риштон туманининг Оқ Ер қишлоғида яшовчи Султонова Юлдузхон Раҳмоналиевнанинг (1988) турмуш ўртоғи Олимжон (1983) 2017 йилнинг апрелида 23 нафар ҳамюртлари билан биргаликда Россияга ишлашга кетади. Бироқ 2,5 ойдан кейин Олимжоннинг ўлиги келтирилади. Бирга ишлаб юрган ҳамюртлари “йиқилиб тушди”, деб кўрсатма берган бўлса-да, Россиядаги тергов хулосасида “ўлим сабаби номаълум” деб ёзилган эди.\nКелинг, энди Ю. Султонованинг хатига кўз югуртирамиз.\n“...2017 йилнинг 7 июл куни турмуш ўртоғим Султонов Олимжоннинг вафот этганлиги тўғрисида хабар келган экан. Мен шу кунлари Риштон касалхонасида жарроҳлик операциясини ўтказаётгандим. Операция яхши бўлмай, ичидан йиринглаб кетиб, яна қайта очилганлиги учун касалхонада ётгандим. Турмуш ўртоғим Султонов Олимжоннинг акаси Султонов Шуҳратжон 2017 йилнинг 8 июль куни Риштон туман Ички ишлар бўлимига ариза берган. Россиядан турмуш ўртоғим О. Султоновнинг мурдаси 10 июль куни Ўзбекистонга етиб келган ҳамда экспертиза қилинган. Мени ҳам турмуш ўртоғимнинг мурдаси олиб келинган куни касалхонадан олиб келишди. Мен ўша пайтгача касалхонада турмуш ўртоғим вафот этганини билмаган эдим. Турмуш ўртоғимнинг мурдасини кўрганимда чап юзлари кўкариб кетган, калтаклангани билиниб турарди...”\nҲодисага ойдинлик киритиш учун Фарғонада суд тиббий экспертизаси ўтказилади. Натижа марҳумнинг қаттиқ калтакланганини тасдиқлайди.\nШундан кейин Юлдузхон Россияда бирга ишлаган Олимжоннинг танишларидан асл воқеани суриштиришни бошлайди. Шахсий суриштируви натижасида марҳумнинг Россияга бирга кетган тоғаси Юнусов Али бошчилигида Юнусов Тоҳир (тоғаси), Юнусов Рустам (поччаси) ва Боқижонов Шавкат (қудаси) ўласи қилиб калтаклаганини ўрганади. Султонов Олимжон ўз яқинлари томонидан шафқатсизларча калтаклангани ойдинлашади.\nФожеанинг даҳшати шундаки, калтакланган Олимжонга ҳеч қандай тиббий ёрдам ҳам кўрсатилмайди. Оқибатда, икки кундан кейин Олимжон ҳаётдан кўз юмади.\nБахтсиз воқеага россиялик милиционерлар аралашади. Улар 23 нафар ҳамшаҳардан суриштирув ишлари олиб боради. Бироқ зўравонлар қўрқитиб қўйгани боис улар “йиқилиб тушган бўлса керак”дан уёғига ўтолмайди.\nЮқоридагиларни суриштириб ўргангач, эндиликда норасида болалари билан бева қолган Юлдузхон ички ишлар ходимига мурожаат қилади. Ички ишлар ходимлари эса воқеанинг Россияда содир бўлганини, бу ишлар у ердаёқ ёпилганини айтиб қайта иш қўзғашни исташмайди. Ҳаттоки, воқеа гувоҳлари бўлмиш беш-олти нафар ҳамқишлоғи Олимжонни “калтакланиш оқибатида вафот этган”, дея кўрсатма берганда ҳам жиноий иш очилгани йўқ.\nОлимжон вафот этганига саккиз ой бўлди. Ҳозир ҳам жисман, ҳам руҳан чўккан Юлдузхоннинг дардини эшитадиган одам қолмаган. Айтишича, турли идораларга бош урган, бироқ нажот чиқмаган. Ҳуқуқни муҳофаза қилувчилар “иш қўзғаш” учун Россияга “запрос” жўнатган, аммо у томондан, ярим йилдирки, жавоб келмаган эмиш.\nБир одамнинг оддий буюми чегаранинг нариги ёғида шикастланса ҳам ташвиш чекади, айбдорни жазолашга уринади. Бу ерда 34 яшар забардаст йигит, икки фарзанд отаси, бир оиланинг устуни куппа-кундузи уриб ўлдириляпти. Аммо айбдорни топиб жазолашга масъуллар томошабин. Наҳотки, шу даражага етиб келдик?\n“Мен нима қилай, 2та вояга етмаган болаларим билан катта ҳовлида ўзим қолдим. жиноятчилар озодликда юрибди. Яна жиноят қилса-чи? Менинг болаларимнинг ҳаёти-чи? Менга ёрдам беринг”, дейди Юлдузхон Султонова.\nБ. Элибоев ва Ш. Исломов\nқотиллик муаммо жиноят танқид меҳнат муҳожирлари\nКеча, 21:55 6183\n2.06 12:56 4489\nКеча, 17:06 2324\n1.06 20:43 2155\n1.06 16:39 1845\nКеча, 09:02 1830 Жамият\n20.03 18:08 2358 Колумнистлар\nЎзбекистон сўмни девалвация қилишга тайёрми?\n10.03 12:51 5810


2021 йил январь ойида Ўзбекистонга келиб тушган халқаро трансчегаравий пул ўтказмалари бўйича маълумот берилди — Review.uz\n2021 йил январь ойида Ўзбекистонга келиб тушган халқаро трансчегаравий пул ўтказмалари бўйича маълумот берилди\n2021 йилнинг январь ойида республикамизга келиб тушган халқаро трансчегаравий пул ўтказмалари ҳажми 2020 йилнинг мос даврига нисбатан 27 млн. долларга ошди.\n2021 йилнинг январь ойида республикамизга келиб тушган халқаро трансчегаравий пул ўтказмалари ҳажми 427 млн. долларни ташкил этиб, 2020 йилнинг мос даврига нисбатан 27 млн. долларга ёки 7 фоизга ошди. Бу ҳақда Марказий банк матбуот хизмати хабар қилди.\nЧет элга юборилган трансчегаравий пул ўтказмалари миқдори 101 млн. долларга етди. Натижада халқаро трансчегаравий пул ўтказмалари бўйича ижобий сальдо 326 млн. долларга етди.\n2020 йилда Ўзбекистонга келиб тушган халқаро трансчегаравий пул ўтказмалари ҳажми 6,03 миллиард долларни ташкил этиб, 2019 йилга нисбатан 17 миллион долларга ёки 0,3 фоизга ошгани ҳақида хабар қилган эдик.\nТрансчегаравий пул ўтказмалари


Дания БМТ саммитига тайёргарлик кўрмоқда\n23 октябр 2021, Тошкент вақти: 03:42\nДания глобал иқлим ўзгариши мавзуига бағишланган БМТ саммитига мезбонлик қилишга тараддуд кўрмоқда.\nАйни пайтда Дания ҳукумати АҚШ президенти Барак Обаманинг Копенҳаген саммитининг якуний мажлисида иштирок этиш тўғрисидаги қарорини олқишлади.\nДания бош вазири Ларс Локке Расмуссен Обаманинг глобал иқлим ўзгариши мавзуига алоҳида эътибор қаратиши Копенгаҳен саммити учун муҳим эканини қайд этди.\n7 декабр куни бошланадиган Копенҳаген саммитида 65 дан зиёд давлат раҳбари иштирок этади.\nБМТнинг иқлим ўзгариши масаласига бағишланган ушбу саммитида глобал иқлим ўзгаришининг олдини олиш бўйича имзоланган Киото битими ўрнини босадиган ҳужжат муҳокамага қўйилади.\nКопенҳагендан сўнг Барак Обама Нобел Тинчлик мукофотини олиш учун Ослога йўл олади.


29 октябр 2020, Тошкент вақти: 15:19\nАкадемик Ғиëс Умаров (1921-1988)\nОзодлик фотосуратчиси 38 яшар Амос Чапл ўтган ой охирида Тошкентга сафар қилиб, совет даврида Паркент туманида бунëд қилинган уникал қуëш энергияси тизимини бориб кўрди.\nЧапл “Қуëш сандони” деб аталадиган бу тузилма олдига 1988 йили ўрнатилган СССР фанлар академияси мухбир аъзоси Ғиëс Умаров (1921-1988) ҳайкали ва девордаги ëзувлар олиб ташланганини кўрди.\nОзодлик билан суҳбатда Ўзбекистон фанлар академияси мулозимлари машҳур академик олимни эсламасликка уринишди. Академия вакиллари физик олим Ғиëс Умаровнинг 100 йиллик таваллудига оид бирорта тадбир режаланмаганини айтишди. Академик олим Ғиëс Умаров илмий ғояси асосида 1986 йилда қурилган “Қуëш сандони” ўша даврда дунëдаги иккинчи қурилма эди (биринчиси Францияда қурилган-таҳр.).\nТошкент вилояти Паркент туманидаги "Қуëш сандони"\nАкадемик Ғиëс Умаровнинг ўғли Каримов даврида тузилган "Серқуëш Ўзбекистон" мухолифат коалицияси лидери, собиқ сиëсий маҳбус, шу кунда АҚШда муваффақиятли тадбиркор сифатида танилган Санжар Умаровдир.\nОзодлик билан суҳбатда Санжар Умаров Тошкентни дунëга танитган академик отаси Ўзбекистонда унутилаëтганидан таассуф билдирди.\nУмаровга кўра¸ отасининг “Қуëш физикаси” институти олдидаги бюсти 2006 йили Каримов буйруғи билан олиб ташланган:\n- Мен ўша йили сиëсий фаолиятим боис қамалиб кетдим. Қамалганим ортидан отамнинг ҳайкали олиб ташланди. Умаров номидаги кўча ва гузар бор эди. Улардан ҳам отам номи олиб ташланди. Умуман отамни унуттириш¸”бундай олим умуман бўлмаган” деган фикрни устувор қилиш учун чандон уринишди. Аммо отам асос солган гелиотехника илмий марказлари ишлаб турибди. Отам ўз илми билан ўзига ҳайкал қўйиб кетган.\nАкадемик Умаровнинг бу ҳайкали 2006 йили олиб ташланган\nУмаровга кўра¸ бир вақтлар илм-маърифат маркази бўлган Тошкент бугунга келиб жоҳил бошқарув боис таназзулга юз тутган:\n- Аниқ илм-фан¸ яъни қуëш физикаси билан шуғулланган олимлар унутилиб¸ ҳар хил чўпчакчилар улуғланаëтган¸ илмга алоқаси бўлмаган марказлар қурилаëтгани тушунарсиз бир давр¸ дейди олимнинг ўғли.\nАкадемик Умаров қуëш сандонини синаш пайтида\nЖорий йилнинг 28 февраль куни Тошкентга борган Озодлик фотомухбири Амос Чапл Мирзиëев даврида қурилган “Муз саройи” ëки қурилаëтган “Ислом цивилиацияси” марказига эмас¸ балки академик олим Ғиëс Умаровнинг гелиотехника ғояси асосида қурилган маҳобатли иншоот “Қуëш сандони”ни кўришга ошиқди:\n- Бу улкан қурилма мен учун мўъжиза каби эди. Тошкент аэропортидан шаҳарга кетаëтиб таксичига “Қуëш сандони”ни кўриш режамни айтдим. Таксичи бу қуëш тизими ҳақида умуман ҳеч нарса эшитмаганлигини айтди. Меҳмонхона маъмури ҳам экскурсоводлар ҳам дунëда иккинчи бўлиб қурилган бу қурилмадан хабарсиз эди. Мен маҳаллий аҳолининиг бу техника мўжизасидан бехабарлигидан таажжубландим. Тошкент яқинидаги Паркент туманидаги бу жуда улкан илмий қурилма ҳақида ҳеч ким деярли ҳеч нарса билмас экан. Мен улкан қуëш панноларидан таркиб топган бу қурилмани кўриш учун ошиқдим. Биринчи сафар борганимда фотоаппаратим қордан намиқиб ишламай қолди. Шунчалик қизиққанимни билиб¸ яна бир марта келишга ижозат беришди. Бу тизимнинг ишлашини суратга олиш мени тўлқинлантирди. Бу тузилма қудрати ақлимни шоширган эди¸ дейди Амос Чапл.\nФотосуратчи Амос Чаппл\nАмос Чапл туширган суратларни Озодлик сайтида томоша қилишингиз мумкин.\nТошкентдаги қуëш "сандони"\nҚуëш сандони тузилмасига асос солган гелиотехника марказини яратган академик олим Ғиëс Умаровнинг ўғли Санжар Умаров Озодликкка ўз отасининг дунëга машҳур олимлар иштирокидаги суртларни тақдим қилди.\nАкадемик Умаров физика бўйича Нобель мукофоти совриндори Капица билан\nСуратлардан бирида физика бўйича Нобель мукофоти совриндори Пётр Капицанинг Ғиëс Умаров билан бирга Тошкентда “Қуëш сандони” қуриш билан боғлиқ режани муҳокама қилаëтгани акс этган.\nҒиëс Умаров академик Келдыш билан.\n1973 йили Ғиëс Умаров Франция фанлар академиясида “қуëшдан энергия олиш” мавзусида маъруза қилган эди.\nЎзбекистон Фанлар академияси Физика институти ходимаси Муборак Ғафурованинг Озодликка айтишича “Умаровнинг қуëш нурини иссиқлик энергиясига айлантириш ғояси ўз даври учун ҳам¸ ҳозир ҳам долзарб”.\nУмаров номи гузардан ҳам олиб ташланган эди\nАйни пайтда кираверишидаги академик Умаров ҳайкали олиб ташланган Ўз ФА ҳузуридаги “Қуëш физикаси” илмий бирлашмаси раҳбарлари марҳум академик олим фаолиятига нисбатан беписанд фикр билдиришди.\nОзодлик мухбири “Қуëш физикаси” илмий ишлаб чиқариш бирлашмаси раҳбари Саъдулла Лутфуллаевга қўнғироқ қилди.\n- У олим ҳақида ëзмоқчи бўлсангиз¸ бизни институтни аралаштирмасдан ëзаверинг. У кишининг ҳайкали 2006 йили бир сабаб билан олиб ташланган. Ҳозирги “Қуëш физикаси” институтининг у кишига алоқаси оз¸ деди Лутфуллаев.\nУнинг яна айтишича¸ Ўзбекистонда академик Ғиëс Умаровнинг 100 йиллигини ўтказиш борасида аниқ режа йўқ.\nАкадемик Ғиëсов илмий фаолият олиб борган Тошкентдаги Физика-техника институти (ФТИ) 1943 йили ташкил қилинган бўлиб¸ Марказий Осиëдаги биринчи шундай институт ҳисобланади.\nФТИ асосида 1956 йили Ядро физикаси институти ташкил қилинди. 1986 йили бу инстититут базасида “Қуëш-физикаси” илмий ишлаб чиқариш бирлашмаси тузилди. 1987 йили “Қуëш-физикаси” илмий ишлаб чиқариш бирлашмаси олимлари 1000 квт қувватдаги улкан қуëш сандонини яратишди.\nОзодлик фотосуратчиси Амос Чапл фотонигоҳига тушган бу сандон бир вақтлар Ўзбекистонда ҳам илмнинг дунë билан бирга қадам ташлаганига мисол сифатида кўринади.\nПаркент туманидаги "қуëш сандони"


Эмомали Раҳмон и Жавад Зариф "устивор масалаларни" муҳокама қилишди (видео)\nТожикистон раҳбари Эмомали Раҳмон Тожикистонга амалий ташриф билан келган Эрон ташқи ишлар вазири Муҳаммад Жавад Зарифни қабул қилди, дея хабар берди давлат раҳбарининг матбуот хизмати.\n"Учрашувда Тожикистон ва Эрон ўртасидаги икки томонлама ҳамкорлик билан боғлиқ масалалар муҳокама қилинди. Устивор масалалар, жумладан, аввал эришилган шартномаларни ҳаётга татбиқ этиш, савдо, инвестиция, энергетика, трансапорт, қишлоқ хўжалиги ва саноат соҳасидаги ҳамкорликни ривожлантириш масалалари кўриб чиқилди ", - дейилади матбуот хизмати хабарида.\nЭмомали Раҳмон ва Жавад Зариф яқин кунларда Тожикистон пойтахтида ўтказиладиган савдо-иқтисодий ва маданий ҳамкорлик бўйича ҳукуматлараро қўшма комиссиянинг навбатдаги йиғилишининг муҳимлигига эътибор қаратишди.\nМуҳаммад Жавад Зариф Тожикистонга 8 ноябр куни эрталаб келди. Эрон ташқи ишлар вазирига мамлакат энергетика ва сув ресурслари вазири Реза Ардаканиян ҳамроҳлик қилмоқда.\nЧоршанба куни Тожикистон ТИВ раҳбари Сирожиддин Асловнинг эронлик ҳамкасби Жавад Зариф билан учрашуви бўлиб ўтди. Шунингдек, Эроннинг Тожикистондаги элчихонасининг янги биносининг очилиш маросими ҳам бўлиб ўтди.\nЭрон ТИВ раҳбари сўнги бир неча йилда Тожикистонга ташриф буюрган Эронниннг биринчи юқори мансабли амалдори бўлди.


Murad Buildings раҳбари Назаров: ватан ривожланишига ҳамма ўз ҳиссасини қўшиши шартHaqida.net\nHome Dunyo Murad Buildings раҳбари Назаров: ватан ривожланишига ҳамма ўз ҳиссасини қўшиши шарт\nMurad Buildings раҳбари Назаров: ватан ривожланишига ҳамма ўз ҳиссасини қўшиши шарт\nТОШКЕНТ, 29 ноя — Sputnik. Ўзбекистон Конституцияси қабул қилинганлигининг 25 йиллиги муносабати Ўзбекистон ёшлар иттифоқи Марказий Кенгаши қарори билан «Murad Buildings» хусусий қурилиш компанияси раҳбари Муродхон Назаров «Ўзбекистон белгиси» кўкрак нишони билан тақдирланди.\nРИА НовостиЎзбек ёзувчиси асари Евроосиё халқаро танловида мукофотга сазовор бўлди\n«Ўзбекистон белгиси» кўкрак нишони мамлакатнинг ижтимоий-сиёсий ҳаётида фаол иштирок этиб, намуна кўрсатаётган ёшларга тақдим этилади.\nSputnik Ўзбекистон мухбири Муродхон Назаровни бу мукофот билан табриклаб, у билан келгусидаги режалари ҳақида суҳбатлашди.\n— Сизни «Ўзбекистон белгиси» кўкрак нишони билан тақдирланганлигингиз билан муборакбод этамиз.\n— Кўкрак нишони шахсан менга берилди, деб қабул қилмайман. Буни кўпроқ ватанпарварлик туйғуси билан яшаб, Ўзбекистон халқи фаровонлиги, юртимиз ривожи, ёшларни етук инсон бўлиб етиб чиқиши учун ҳаракат қилаётган инсонларга нисбатан эътибор ва уларнинг меҳнатини қадрлаш сифатида қабул қиламан. Бу кўкрак нишони кўпчиликники, деб ҳисоблайман.\nФото: Евгений Скляревский и Максад ДжангировПутин Галина Мельниковани орден билан мукофотладиБир сўз билан айтганда — бу катта ўзгариш ва катта фахрдир.\nЎзбекистонда орзуларни рўёбга чиқиши учун ижобий шамол эсаяпти\n– Келгусида қандай режаларингиз бор?\n— Келажак ёшларимиз қўлида. Келажакдаги мақсадларимиз ва режаларимиз, шу ҳозиргидай қандай кетаётган бўлсак, бундан буён, албатта бу куч-қувват, бу ғайрат, ғоялар ҳаммаси осмондан, худодан. Нимага деганда, албатта, бу туйғуларга, муқаддас ҳиссиётларга эга бўлган инсон, фақат ўзини эмас, балки атрофидагилар, бошқаларнинг ғами, уларни ривожланишида ҳисса қўшиш иштиёқи катта бўлган инсонларга ўзи худо тўғри йўлни, куч-қувватни беради.\nШунинг учун авваламбор, ҳар доим эсдан чиқармасдан, фақат бизнесни ривожлантириб, шахсий ҳаётни эмас, балки жамият, умуман одамзод муаммоларига ҳар доим эътибор қаратиб, уларни ечимида ўзимизнинг ҳиссамизни қўшишга ҳаракат қилиб, яшаш керак.\nБу қандай бизнес қилишга ёки иш ҳажмига боғлиқ эмас. Ҳар бир инсон бу ўзи катта бахтки — бошқа инсонларга манфаати ёки ёрдами тегса, одам жуда бахтли бўлади. Ёрдамни ёки маслаҳат олган инсондан ташқари, уни бераётган инсон ҳам жуда катта бахтдир.\nШунинг учун бизнесни ривожлантирамиз. Бизнес кетидан қанча иш жойлари яратилади, иқтисодиёт ривожланади. Бунинг натижасида ҳамкорларимизни иш ҳажми ва даромадлари ошади, давлатга солиқлар тушади, юртимиз кўркига кўрк қўшилади. Шунингдек, ривожланиш босқичида тажриба ошади. Тажрибани бошқаларга улашамиз, зарур бўлса йиғилган маблағларимиздан албатта керакли жойларга давлатга ёрдам қилиш мақсадида фуқаролик бурчимиз билан кўмаклашамиз. Ушбу куч бизга келажакда катта-катта мақсадларга эришда асосий туртки, куч бўлишини яхши тушунаман.\nпресс-служба президента УзбекистанаЎзбекистон президенти қарори билан «Мард ўғлон» давлат мукофоти таъсис этилди«Murad Buildings» асосий ривожланиш сабаблари ва тамойилларидан биттаси ҳам шу албатта масъулиятни бўйнига олиш ва атроф-муҳим, жамият муаммоларини ечимида ўз ҳиссаси борлигини қабул қилиш. Бу билан хоҳ компания бўлсин, хоҳ инсон бўлсин доим олдига кетаверади. Олдимизда катта режаларимиз бор.\nБуни мен кўпчиликка айтаб келаман. Ўзбекистон ёшларига, айниқса хорижда юрганларга, мана Россияга келиб, Ўзбекистон элчихонаси билан биргаликда мастер класс ўтказиб бермоқчимиз. Ёшларни чақираманки, Ўзбекистонда ҳозир янги орзуларни рўёбга чиқариш учун жуда бир ёқимли ижобий шамол эсаяпти. Шунинг учун бундан фойдаланиш керак, фойдаланилмаганлар кейин афсусланади. Хуллас, келажакка нисбатан умидларимиз ва таассуротларимиз катта.\n— Ҳозирги кунда Ўзбекистонда ёшларга катта эътибор берилмоқда. Шу муносабат билан Ўзбекистон ёшларига қандай маслаҳат берган бўлардингиз?\n— Ёшларга эътибор деганда ҳукумат томонидан кенгашлар, ғоялар билан жуда катта ёрдам берилмоқда. Бундан ташқари, муваффақиятга эришган фуқаролар, тадбиркор бўладими, бирон бир касб эгаси бўладими, фақат давлатга ташлаб қолмасдан, ҳар бир инсон фуқаролик бурчини бажариб ҳаракат қилиб, ўз ҳиссасини қўшиш керак. Бошқаларни тортиши керак, чунки жамият, юрт ривожланса, ҳамманинг имконияти кўпаяди. Олдидаги инсонлар кўтарилса, унинг имкониятлари ҳам кўпаяди.\nБунинг учун биринчидан, кўпчилик бўлиб ҳаракат қилиш керак. Иккинчидан, давлат ҳаммасини чайнаб, оғзига солиб қўйиши шарт эмас. Чунки озгина қийинчилик бўлсада, одамнинг ўзи интилиши учун тўсқинликлар қолмаса — қизиғи қолмайди. Ҳаётнинг ўзи муаммоларни, қийинчиликларни ечиш, уларни енгиб ўтиш орқали одам улкан ҳузур топади. Шунинг учун давлатнинг эътиборининг ўзи катта гап. Таклиф қилинган ғояларни амалга оширишга кўмак бериб туришса бўлди. Ҳаммасини қилишлари шарт эмас, қолганини фуқаролар ўзлари қилиши керак.\nКурсантларнинг ёрқин чиқишлари\nЮсуф Розиқов: Ушбу фестиваль киноижодкорларга ишонч, мулоқот учун имконият бермоқда


Бугун сизларга дунёнинг турли бурчакларида жойлашган гўзал ороллар ҳақида маълумот берамиз. Саёҳатга чиқиш ниятингиз бўлса, албатта бу оролларга бориб, кўришни маслаҳат берган бўлар эдик.\nСиз бу денгиз фонидаги чиройли ҳаворанг томларни кўп бора кўрганингизга аминмиз, энди сизда уларнинг тарихи ва оролнинг ўзи билан яқиндан танишиш имкони бор. Бу эса арзирли нарса, ишонаверинг. Бу ернинг пляжлари ҳам ажойиб: Перисса ва Камари қора вулқон қуми билан, Акротири - қизил қум билан қопланган. Санторини бошқа Киклад ороллари билан биргаликда тоғдан туриб томоша қилса бўладиган хушманзара кўрфаз ҳосил қилади.\nЙўқ, бу навбатдаги тропик орол эмас, биз сизга бошқа қизиқроқ нарса тайёрлаб қўйдик. Айнан: касаткалар подаси. Лайм Килн Пойнт - китлар ва денгиз мушукларини кузатиш мумкин бўлган энг яхши жой. Биратўла Пелиндаба лаванда фермасига ўтиб, гул ёки унинг ёғи ва бошқа маҳсулотларини харид қилишингиз мумкин. Фрайдей Харбор шахарчасида эса сизни 19 акр жойни эгаллаган тарихий ҳайкаллар боғига экскурсия кутади.\nДунёнинг энг яхши ва гўзал ороллари 5талигининг учинчи поғонасини Бора-Бора эгаллаган. Бу жойни ташлаб кетиб ва учинчи ўринни бермай бўлармиди? Баунти пляжларидан ташқари бу орол меҳмонларни турли-туман сайр-томошалар: жип-сафари, сув ости боғи, акулаларни боқиш, тошбақалар эгаллаган кўрфаз ва бошқалар билан хурсанд қилади. Бора-Бора соҳили яқинидаги сув бутун дунёга машҳур. Кўрфаз кўплаб "қоплон" доғлари ҳосил қилади. Отеману тоғидан бутун манзара тўлалигича кўринади. Фаҳмлаганингиздек, бу асал ойи учун энг яхши жой.\nБора-Борадан яхшироқ жой йўқ деб ўйлаяпсизми? Сент-Джонга нима дейсиз? Бу жойнинг афзаллиги ёввойи табиатининг ибтидоий ҳолдалигидадир. Бу ерда туризм энди ривожланмоқда ва кўп километрга чўзилган туристик йўналишлар ҳалигача илк сайёҳлик ҳиссини уйғотади. Пляжлари оқ қум билан қопланган.\nБу жой аниқ "тюленлар" ҳордиғи учун эмас. Бу ерда ажойиб қуёш ва уммондан ташқари аввало сув ости дунёси ҳамда ҳайвонот ва ўсимликлар дунёсидан завқланиш лозим. Ҳайратланарли жойи йўқ, чунки ёнида Белиз Тўсиқли Маржон қоялари жойлашган. Аммо бу жаннат бурчагининг асосий диққатга сазовор жойи - Катта Ҳаворанг тешик. Бу Бу сув ости тикка ғори, тепадан тубсиздай ўринади, аслида эса, чуқурлиги 120 метр ғор оҳакли моддалардан муз даврида ҳосил бўлган. Шуниси қизиқки, ғор вертикал ўртасига қараб кенгайиб борган ва унинг шохобчаларида сталактитлар мавжуд. Жак-Ив Кусто бу оролни дайвинг учун энг яхши жой деб рўйхатга киритган.\nМауи, Гавайи, АҚШ\nБамбук ўрмонлар ва уларнинг ичида яширинган шаршаралар шунингдек, маҳаллий олтин қум аллақачон гўзал табиат шайдоларини эътиборини ўзига тортган. Мауи шимолий-шарқий соҳили бўйлари энг манзарили жойлардан бири.\nКо Тао оролида айтарли ҳеч қачон ёмон об-ҳаво бўлмайди. Бу оролда қуёш тахминан 300 кун чарақлаб ўз нурларини сочиб туради. Бетакрор соҳиллар, денгизда сузиш, шаҳарнинг кундалик ташвишларидан дам олиш учун энг қулай ер.\nБали ороли бутун дунё сайёҳларининг энг севимли масканларидан бирига айланиб бўлган. Гўзал манзарали ўрмонлар, шаршаралар, муқаддас ибодатхоналар барча романтикларни ўзига махлиё қилиб келади.\nНашр санаси: 29-07-2019\nТеатр актрисаси Нигина Анарбаева билан суҳбат


*25 апрель — Бутунжаҳон безгакка қарши курашиш куни\nЧивинлар юқтирадиган касаллик\nБезгак ўткир юқумли паразитар трансмиссив касаллик бўлиб, у аҳоли ўртасида ваража номи билан маълум. Бу касалликнинг манбаи асосан безгак билан оғриган бемор ҳисобланади.\nКасаллик соғлом одамга безгак чивинларининг чақиши оқибатида юқади. Баъзи ҳолларда шу касаллик билан оғриган беморларнинг текширувдан ўтказилмаган қонини соғлом фуқароларга қуйиш оқибатида ҳам бу касаллик келиб чиқиши эҳтимолдан холи эмас. Қўшни давлатларда касаллик бўйича вазиятнинг мураккаблиги унинг вилоятимиз ҳудудига четдан кириб келиш хавфини кучайтирмоқда.\nБезгак беморларда ҳолсизлик, дармонсизлик, баданнинг увишиши ва қалтираши билан бошланади. Орадан 2-3 соат ўтгач бемор ҳарорати 40 даражагача кўтарилиб, юрак уриши тезлашади. Кейинчалик танадаги ҳарорат кескин пасайиб, кишини совуқ тер босади. Безгакнинг шаклига кўра, касаллик хуружи беморда ҳар 48 ёки 72 соатда такрорланиб туриши кузатилади. Касаллик жараёнида беморнинг жигари ва талоғи катталашади, камқонлик кузатилади.\nКасалликка қон лаборатория усули билан текширилгандагина аниқ ташхис қўйиш мумкин. У қанчалик эрта аниқланиб даволанса, бемор шунчалик тез шифо топади.\nАйтиш жоизки, вилоятимизда бу касалликка қарши курашиш борасида муайян ишлар амалга оширилмоқда. Давлат санитария-эпидемиология назорати марказлари ходимлари жалб этилган ҳолда сув ҳавзалари ва шолипоя¬лар, хонадонларда анофелес пашшасига қарши препаратлар билан ишлов бериляпти.\nБундан ташқари касалликнинг олдини олишда кераксиз сув ҳавзалари, кўлмакларни қуритиш, ҳовуз ҳамда йирик сиғимли идишлардаги сувни тозасига тез-тез алмаштириб туриш, ғўза, шолипоя ва бошқа экин майдонларини суғоришда санитария-гидротехника ва агротехник меъёрларга амал қилиш муҳимдир.\nФуқароларимиздан тана ҳарорати ошиши билан кечадиган касаллик ҳолатларида дарҳол тиббиёт ходимларига мурожаат этиши, зарур текширувдан ўтиб, керакли муолажани олиши талаб қилинади. Ана шунда ҳар қандай касалликнинг одамлар ўртасида тарқалиб кетишига йўл қўйилмайди.\nМ. ОЧИЛОВА, Н. ҲАЙДАРОВ, вилоят ДСЭНМ паразитология бўлими мутахассислари.


Эълонлар ва билдиришномалар\n11:49 30 Сентября 2019\nПоп туманидаги "ROOT STEM" масъулияти чекланган жамияти (СТИР: 305988658) Устав фондининг миқдори 400 000 000 сўмдан 4 000 000 сўмга камайтираётганлиги ва қўшма корхона мақомини йўқотаётганлиги билдирилади.\nНаманган туманидаги "COAX TRADE" масъулияти чекланган жамиятига (СТИР: 302818807) Наманган туманидаги "MARVARID FAYZ SAVDO" хусусий корхонаси (СТИР: 302150303), "CLOTHE SOFT SERVIS" хусусий корхонаси (СТИР: 305116680), "BLACK HORSE TRADE" хусусий корхонаси (СТИР: 304395732) бирлаштириш йўли билан қўшиб юборилаётганлиги билдирилади.\nНаманган шаҳридаги "ZAMIN IMPEKS SERVIS" хусусий корхонасининг (СТИР: 304502154) мулкчилик шакли ўзгартирилиб, "ZAMIN IMPEKS SERVIS" масъулияти чекланган жамиятига айлантирилаётганлиги билдирилади.\nНаманган шаҳридаги "INTECO" масъулияти чекланган жамияти (СТИР: 305602124) Наманган шаҳридаги "GOODBRAND" масъулияти чекланган жамияти (СТИР: 306176726) таркибига қўшиб юборилаётганлиги билдирилади.\nНаманган шаҳридаги "INTECO" масъулияти чекланган жамиятининг (СТИР: 305602124) думалоқ муҳри ва бурчак тамғаси йўқолганлиги билдирилади.\nНаманган шаҳридаги "MOMIQ TOY SERVIS" масъулияти чекланган жамияти (СТИР: 302013353) Наманган шаҳридаги "SOF DIL SANOAT" масъулияти чекланган жамияти (СТИР: 304935423) таркибига қўшиб юборилаётганлиги билдирилади.\nНаманган шаҳридаги “RASUL SAVDO IMPEX” масъулияти чекланган жамияти (СТИР: 305650730) Устав фондининг миқдори 1 000 000 000 сўмдан 6 000 000 сўмга камайтирилганлиги билдирилади.\nНаманган шаҳридаги "SOF TAXTA SAVDO" масъулияти чекланган жамияти (СТИР: 306050384) Устав фондининг миқдори 2 600 000 000 сўмдан 2 595 000 000 сўмга камайтирилиб, 5 000 000 cўм этиб белгиланганлиги билдирилади.\nНаманган шаҳридаги "MAXIMUM GLOBAL TEX" масъулияти чекланган жамияти (СТИР: 305983181) Устав фондининг миқдори 263 450 000 сўмдан 10 000 000 сўмга камайтирилганлиги билдирилади.\nУйчи туманидаги “UYCHI AGRO TOMORQA XIZMATI” масъулияти чекланган жамияти (СТИР: 305926149) иштирокчиларининг 2019 йил 20 сентябрдаги 1-сонли навбатдан ташқари умумий йиғилиш баённомасига кўра, жамият Устав фондининг миқдори 3 000 000 000 сўмдан 10 000 000 сўмга камайтирилаётганлиги билдирилади.\nНаманган шаҳридаги “CHORSU SAVDO HOLDING” масъулияти чекланган жамияти (СТИР: 306450164) иштирокчисининг 2019 йил 24 сентябрдаги 2-сонли қарорига кўра, жамият Устав фондининг миқдори 4 000 000 000 сўмдан 1 000 000 сўмга камайтирилаётганлиги билдирилади.\nНаманган шаҳридаги “NARGIZA IMKON SAVDO” масъулияти чекланган жамияти (СТИР: 30456682) иштирокчиларининг 2019 йил 20 сентябрдаги 1-сонли қарорига кўра, жамият Устав фондининг миқдори 50 000 000 сўмдан 32 500 000 сўмга камайтирилаётганлиги билдирилади.


«Аждодлар изидан» айн-жалунда - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистонлик тадқиқотчилар Яқин Шарқ тарихида мамлуклар қандай из қолдирганини ўрганиш учун Исроилда бўлишди. “Аждодлар изидан” экспедицияси аъзолари маҳаллий олимлар билан учрашиб, тарихий жойларни зиёрат қилишди.\nМасалан, Айн-Жалут номли мана бу жойда 13-аср ўрталарида мўғуллар ва мамлуклар қўшини юзма-юз келган. Мамлуклар Яқин Шарқдаги ажал келтирувчи улкан қўшинга қатъий зарба беришга журъат қилган ягона куч саналган.\nСАПАР ИСКАКОВ, «АЖДОДЛАР ИЗИДАН» ЭКСПЕДИЦИЯСИ РАҲБАРИ:\n– Мамлуклар қўшинининг 90-95 фоизини Буюк дашт, Дашти Қипчоқдан чиққанлар ташкил қилган. Мўғул қўшини таркибининг 70-80 фоизи Буюк даштлклар эди. Қизиғи шундаки, у томонда ҳам, бу томонда ҳам бизнинг аждодларимиз бўлган.\nБу жанг Яқин Шарқ тарихида кескин бурилиш ясаган. Жасур мамлуклар мўғул қўшинининг енгилмаслиги ҳақидаги афсонага чек қўйишди. Ғалабани қўлга киритган Бейбарс энди салибчиларга диққат қаратади. Уларнинг шаҳарларини, жумладан, Арсуфни қўлга киритади. Унинг қамали 40 кунга чўзилган.\n– У бошқа томондан лаҳм кавлата бошлайди. Ва шунда салибчилар шаҳарни топшириш ҳақида музокара бошлайди ва таслим бўлади.\nСалибчилар мустаҳкам ўрнашиб олмаслиги ва мадад кучлари етиб келишига йўл бермаслик учун соҳил бўйидаги шаҳарларни вайрон қилишган. Мамлакат ичидаги аҳоли манзиллари ва қалъаларни мамлуклар ўз назоратига олади. Бу ерларда улар шаҳар инфратузилмасини ривожлантиришга катта эътибор қаратишган. Улар томонидан Лот шаҳрида барпо қилинган кўприк ҳозирги кунгача ишлаб турибди.\n– Ўша даврда почта алоқаси муҳим роль ўйнаган. Тасаввур қилинг, Қоҳирадан жўнатилган мактуб уч кунда Дамашққа етиб борган. Хабарларни суворийлар етказишган, отларини алмаштиришларига тўғри келган. Шунинг учун ҳам мамлуклар мана шундай кўприк қуришган. Чунки кўлни отда кечиб ўтиб бўлмайди. Шу кўприк туфайли алоқа йўлга қўйилган.\nҲозирги Исроил ҳудудида мамлуклар даврига оид кўплаб тарихий ёдгорликлар сақланиб қолган. Улар Дашти Қипчоқ вакиллари Яқин Шарқ тараққиётида муҳим роль ўйнаганини яққол кўрсатиб турибди.\nСапар ИскаковмамлукларсуворийАждодлар изиданқипчоқларлаҳмАрсуф


Сир-Зарафшон илҳомлари - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 11 Август 2016\tКӯришлар: 820\nСуғд вилояти ҳудудидан оқиб ўтадиган Сирдарё ва Зарафшон сувидан ичган экинзорлар, мевазорлар гуллаб-яшнайди. Бу икки дарё соҳилларида яшаётган инсонлар эса, яратувчанлик ишқида меҳнат қилишади. Икки улуғ шоир – Абуабдулло Рўдакий ва Камол Хўжандий ҳам ана шу икки дарё соҳилларида туғилиб, вояга етганлар. Ҳозирда эса, Суғдда уларнинг ворислари ижод этишмоқда.\n«Сир-Зарафшон илҳомлари» деб аталган рукнда суғдлик шоир ва носирлар ижоди билан таништириб борамиз. Рукннинг биринчи меҳмони – Содиқ Ҳожимурод.\nСодиқ Ҳожимурод Суғд вилоятининг Fончи (ҳозирги Деваштич) ноҳиясида дунёга келган. Меҳнат фаолиятини ноҳия газетасида суратчи-мухбирликдан бошлаган. Сўнг мухбир, ўзбек бўлимининг мудири, масъул котиб вазифаларида ишлаган. У - Тожикистон Журналистлар уюшмаси аъзоси, мамлакат матбуоти аълочиси.\nУмр ўтаркан мазмун излаб, то жаҳонда бор мен,\nКўрсатай дейман, фақат сират билан дийдор мен.\nДил шиори эзгуликдир, бадниятлардан ҳазар,\nТуҳмату иғво йўлидан юрмадим зинҳор мен.\nЮзма-юз таърифу тавсифларга йўқдир тоқатим,\nКимса айбим деса, лек қаршимда, миннатдормен.\nЭътиқод, инсоф-адолат бобида ким ҳақ эса,\nБўлса ҳамки, душманим ул, айламам инкор мен.\nКим адоват қилса менга, мен адоват қилмагум,\nҚаҳ-қаҳим бирлан ғаразгўй кўнглига озормен.\nТурмушимнинг ғам-қувончи дилда минг шукронадир,\nРанжимасман тақдиримдан, яхшиларга ёрмен.\nЎзни кўрмакдир илинжим оқибат кўзгусида,\nДилни хуш этгувчи тасвирларга умедвормен.\nКелса фурсат, дил фалак парвозига шайлангуси,\nУчса гар, тупроқ аро сингиш учун тайёрмен.\nМангу уйқум ҳам яқин деб, чекмагум афсуским,\nСодиқо авлодларнинг қонида бедормен.\nГар қўли гул боғбонсан – сайри гулзоринг ҳалол,\nМисралар дилларга манзур бўлса, достонинг ҳалол.\nОта-онанг, ёру дўстинг қалбида комил ишонч,\nХулқу атворинг сазовор эрса, виждонинг ҳалол.\nГарчи мушкулдир юмушлар, интилишдан чарчама,\nТўғриликни пеша билсанг, аҳду паймонинг ҳалол.\nҲар бир инсон излар инсоний кўнгилга йўл мудом,\nУшбу туйғуга эришсанг, шуҳрату шонинг ҳалол.\nМустақиллик, қадрият карвонининг ҳамроҳисан,\nМанзилинг равшан эса, фаҳм этки, сарбонинг ҳалол.\nВаъдалар айлаб, вафо қилсанг, муносиб меҳри дўст,\nВасл учун бир лаҳза истаб, топар имконинг ҳалол.\nЧиқ рақиб-ла беллашиш-чун ошкору рўйирост,\nЕнгсанг омад – сенда, йўқса, берган ул жонинг ҳалол.\nМен элим эъзозида деб, қувнагайсан, Содиқо,\nБил, гар аввал эл ғамин ерсан – еган нонинг ҳалол.\nҲар нигоҳинг оташин, парвонаси йўқ манчалик,\nЎртамай, куйдирса кош ул лаҳзада гулханчалик.\nИшвапеша қошингу киприкларинг билмайди лутф,\nНоз-итоб айлаб, дилимга ўқ узар мерганчалик.\nМен сенингман, орзумни не сабаб пинҳон тутай,\nОшкор ўзингга ишқим яшнаган гулшанчалик.\nЛек чаманда эътиборим йўқлигидан оҳким,\nМеҳру розинг сезмагайман наргису савсанчалик.\nХоки пойинг тўтиёдир, қилма ундан бенасиб,\nГар дилингда раҳм бўлса, мен учун арзанчалик.\nМайли, гарчи зулм этарсан, мен сен тараф,\nБалки, сенсиз бир нафас ҳам энди қилгай анчалик.\nЁр учун дил берсалар-да, неча Содиқ, қанчалик,\nСевмаганлар, севмагайлар, мен сени севганчалик.\nМИЛЛАТ ПЕШВОСИ - МИЛЛИЙ АРМИЯ АСОСЧИСИ\nҚуролли кучларимиз 25 ёшга тўлди. Йигирма беш йил муқаддам эндигина мустақилликка эришган давлатимиз ўз қуролли кучлари - миллий армиясига жуда-жуда эҳтиёж сезарди. Эндигина бошидан мудҳиш воқеаларни кечирган мамлакат ва давлат учун кучли ҳимоячи лозим эди. Шунинг учун ҳам, 1992 йилнинг 18 декабрида мамлакат Олий Кенгаши Раиси муҳтарам Эмомали Раҳмон "Тожикистон Республикаси Қуролли кучларини таъсис этиш борасида"ги қарор\nЁхуд хатога бой берилган умр\nТаҳририят ходимлари билан биргаликда газетанинг кейинги сонини тайёрлашга киришдик. Хато ва камчиликлар бартараф этилиб, чоп этишга олиб кетилди. Ходимларимиз бирин-кетин уйларига йўл олишди. Иш вақти тугаб, идорада ёлғиз қолдим. Ишидан қайтаётган ўғлимни кутиб, тахланиб ётган қўл ёзмаларга кўз югуртириб ўтирардим.\nТашқарида чанг-тўзон кўтарилиб, шамол увиллай бошлади. Шом ўз\nБугун: 26-01-2020 02:15:31


“Қўйсангчи!”, “Бундай ўйлаб қарасам менга ‘невигодний’ экан”, “Қарғадан маккадек-маккадек тер оқиб кетяпти!..”. Бу унутилмас иқтибослар кулгунинг 99 турини, унинг қандай бўлишини ўргатиб кетган таниқли сўз устаси Ҳожибой Тожибоевга тегишли.\n“Daryo.uz” нашри марҳум қизиқчининг қизи—Интизор Тожибоева билан суҳбатлашиб, Ҳожибой Тожибоевнинг сўнгги кунлари қандай кечгани, таниқли сўз устасининг ўлимидан сўнг унинг шогирдлари санъаткорнинг оиласига қандай муносабат кўрсатгани ва Интизорнинг ижоддаги ўз йўли ҳақидаги саволларга жавоб олди.\n— Аваз Охун: “Ҳожибой Тожибоев — устозим”, деб кўп марта таъкидлаган. У ҳам йўқлаб турмаганми?\n— Фақат “Шогирдиман!”, деб гапиришни билишади, аммо уйимизни қаердалигини ҳам билишмайди. Дадамнинг қўштирноқ ичидаги шогирдлари ёрдам бериш уёқда турсин, оиламиз ҳақида маълумотга ҳам эга эмас.


28 Янв 2019 2115\nЎзбекистон футбол ассоциацияси мамлакат футболи ривожига тўсқинлик қилаётган, қонунда, регламентларда белгилаб қўйилган бандларга риоя этмай, ноқонуний ишларга қўл ураётган шахсларга қарши курашни давом эттиради. Ташкилотнинг бу каби ишлари махсус инспекция томонидан назорат қилинади.\nЎФА матбуот хизматининг ёзишича, футбол ривожига тўсқинлик қиладиган таъмагирлик, коррупция, порхўрлик, келишилган ўйинлар, тотализаторлар масаласи ва бошқа шу каби иллатларга қарши кураш аёвсиз бўлади. Ташкилот ўтган йилдагидан фарқли ўлароқ энди фақатгина ўз инспекцияси билан чекланиб қолмай, бу каби кирдикорларга қарши курашувчи давлат муассасалари билан ҳам ҳамкорликни йўлга қўяди. Яъни, футбол ривожига тўсқинлик қилаётган шахсларга, гуруҳларга қарши кураш юзасидан ЎФА мамлакат Давлат хавфсизлик хизмати ҳамда Бош прокуратура ёрдамига таянишга ҳаракат қилади.\nҲукуматимиз мамлакат футболини оёққа турғазиш йўлида катта ҳажмдаги ишларни амалга оширмоқда. Бунинг самараси ўлароқ, футболчилар, мураббийлар қолган соҳа вакилларига нисбатан анчагина катта даромад қилади. Бироқ улар ўзлари ҳалол ишлаб топаётган пулга қаноат қилмай, бошқа йўллардан ҳам даромад қилишга, бунинг оқибатида мамлакат футболини булғашга уринишса, нафақат ўз касбларидан қуруқ қолишади, балки қонун олдида ҳам жавоб беришади. Барча футбол клублари раҳбарлари бу ҳақда ўз ишчиларини расман огоҳлантиришлари шарт.


16:55 / 12.02.2016\nЧехиялик биатлончи Габриэла Соукалова жаҳон кубогининг саккизинчи босқичи бўлиб ўтаётган Американинг Преск-Айл ҳудуди борасида ўз фикрлари билан ўртоқлашди.\n«Бу ерда Жаҳон чемпионати босқичи ўтказилмаслиги керак. Очиғини айтсам, IBU нима сабабдан айнан шу ерда мусобақани ўтказишга қарор қилганини тушунмадим. Маҳаллий аҳоли ҳақида ҳеч қандай ёмон гап айтиб бўлмайди: улар жуда хушчақчақ ва ҳар доим сизга кўмак беришга интилишади. Бироқ бу ердаги шароит жуда ва жуда ёмон.\nКалгаридан мураккаб парвоз, қўрқинчли шароитдаги хоналар, ноқулай инфратузилма, жуда қисқа трасса. Мен шикоят қилишни ёқтирадиганлар сирасига кирмайман. Умуман менга юлдузли ёруғ осмон остида чодир қуриб ётиш ҳам етарли. Бироқ бу ерда ҳаттоки ухлашга ҳам қўрқяпман.\nМенга жуда ифлос, тутун бўлиб ётган хона беришди. Бу ерга келганимда икки соат вақтим чангларни тозалаш ва мебелларни артишга кетди. Ҳеч бўлмаса ваннага тушиш учун қулайроқ шароит яратиб олишимга шунча вақт сарфладим. Хонамга яқин жойга иситиш тизими насоси ўрнатилган. У бутун тун давомида ёқимсиз овози билан дам олишга халақит беради. Ҳаттоки қулоқчинлар ҳам менга ёрдам бера олмаяпти.\nМен буларнинг ҳаммасидан чарчадим, хафа бўлдим, ҳаттоки бироз асабийлашдим. Биз ҳаммамиз профессионал бўлишга ўз ишимизни сидқидилдан бажаришга ҳаракат қилмоқдамиз ва шунинг учун Преск-Айлга келдик. Илгари АҚШ ҳақида фикрим бошқача эди», – дея таъкидлади умумий рейтингда етакчилик қилаётган Соукалова.


Эронда Ислом динидан чиқиш кўпаймоқда - дин ва дунё, dunyo, Islom dini, yangiliklar - BBC News O'zbek\nЭронда Ислом динидан чиқиш кўпаймоқда - дин ва дунё, dunyo, Islom dini, yangiliklar\nЭронда Ислом динидан чиқиш кўпаймоқда. Исломий мамлакатда бу каби инсонларнинг сони ортмоқда. Улар жонини хатарга қўйиб бўлса-да, диндан воз кечишяпти. Эронда мусулмончиликдан чиққан одам ўлимга ҳукм қилиниши мумкин.\nБаъзилар ғайритабиий кучларга бўлган ишончни сақлаб қолса ҳам, лекин маросимларни бажармайди, динни эса тарк этади, айримлари таваккал қилиб бошқа эътиқодларга ўтади, ваҳоланки, Эронда бундай қилганлар ҳаёти билан жавоб бериши мумкин.\nБи-Би-Cи Эрон Ислом Республикасининг диний ҳаётидаги сўнгги тенденцияларни ўрганди.\n"Бу дунёдаги сўнгги кунимиз бўлиши мумкинлиги аниқ эди. Биз қўл ушлаб, Худо бизга куч беришини сўраб ибодат қилдик. Агар улар бизни қийноққа солса, Худо бизга бардош бериш учун куч беришини сўрадик", дейди ўзларининг ҳибсдаги вақтларини эслаб эронлик 28 ёшли Марям Ростампур ва 31 ёшли Марзия Амиризода.\nҚизлар 2009 йилда насронийликни тарғиб қилгани учун ҳибсга олинган. Уларга ўлим жазоси билан таҳдид қилинган. Бу Эрон қонунларида Исломдан бошқа ҳар қандай динни қабул қилганлиги учун бериладиган жазодир.\nМарям ва Марзия мусулмон оилада туғилиб тарбия олган. Аммо 2005 йилда иккаласи ҳам евангелист насронийга айланди (протестантизмнинг бир бутоғи).\nКатта хавфга қарамай, бир мунча вақт ўтгач, қизлар ўз квартираларида иккита махфий черков очдилар: бири ёшлар учун, иккинчиси фоҳишалар учун.\nСурат манбаси, MARYAM ROSTAMPOUR\nЭронда евангелист насроний жамоалари махфийлик қоидаларига қаттиқ риоя қилади. Ички қоидаларга кўра, диний маросимлар ва учрашувлар фақат жамоага мансубларнинг квартираларида ўтказилади. Бундан ташқари, бундай ҳар бир кичик черковга 12 кишидан ортиқ одам келиши мумкин эмас.\nЕвангелистлар ўз эътиқодларини Эроннинг турли шаҳарлари аҳолиси почта қутиларига Библияни ташлаб кетиш орқали тарғиб қилмоқда.\n"Уч йил ичида биз Теҳроннинг турли жойларида 20 мингта Инжилни тарқатишга муваффақ бўлдик", деди Марзия. Аммо охир-оқибат, қизлар қўлга тушди.\nҲибсга олингач, улар доимий равишда соатлаб сўроқ қилишга олиб борилар, мажбурий равишда уйқудан маҳрум қилинар, қўрқитилар ва психологик босим остида бўларди. Марям ва Марзия соғлигида муаммолар бўлганда, уларга тиббий ёрдам кўрсатилмади.\nРасман Эрон Ислом Республикаси ҳукумати (бу мамлакатнинг тўлиқ номи шундай янграйди) Исломдан илгариги бошқа яккахудолик динларини тан олади.\nЭрон конституциясига кўра, "Китоб аҳли" (Қуръонда улар таркибига Таврот, Эски ва Янги Аҳдни қабул қиладиган қавмлар киритилган) ва зардуштийлар учун ҳатто мамлакат парламентидаги 290 ўриндан бештаси ажратилган.\nМамлакатда мусулмон дунёсидаги энг йирик яҳудийлар жамоаси яшайди. "Китоб аҳли"нинг ўз мактаблари (гарчи одатда уларга мусулмон одам раҳбарлик қилса ҳам) ва ибодат жойлари мавжуд.\nАммо буларнинг бирортаси Эронда секта деб қараладиган евангелист насронийларга тааллуқли эмас.\nСўнгги 30 йил ичида ҳукумат тўртта евангелист руҳонийни ўлимга ҳукм қилди ва уларга эргашган ўнлаб одамлар узоқ муддатли қамоқ жазосига ҳукм этилди (10 йил ва ундан кўпроқ).\nМарям ва Марзияга омад кулиб боқди. Фаоллар уларни қўллаб-қувватлаш учун кенг кўламли халқаро кампанияни бошлашди ва натижада қизлар озод қилинди. Шундан сўнг улар Эронни тарк этишди.\nМуртадликда айбланганларнинг аксарияти Эвин қамоқхонасида жазони ўтамоқда - бу Эрондаги энг мудҳиш ва таниқли ҳибсхонадир.\n"Эвин қамоқхонасидан қайтгач, одамлар ҳеч қачон аввалгидек бўлмайди. Босим жуда катта. Биз доимийга ўзгардик. Энди биз аввалгидек бахтли бўла олмаймиз. Биз оддий одамлар каби ҳаётдан завқланмаймиз, чунки доим ҳали ҳам ўша ерда, панжара ортида қолаётганлар ҳақида ўйлаймиз", дейди Марям оммавий чиқишларидан бирида.\nТизимга қарши норозилик\nШунга қарамай, 1979 йилги исломий инқилобдан бери барқарор тенденция мавжуд - одамлар Исломни тарк этмоқда.\n"Open World" маълумотларига кўра, Эронда насронийларнинг ўзи йилига 20 фоизга ўсади.\n"Бизга маълуми шуки, Исломдан бошқа эътиқодларга ўтишнинг аксарияти сиёсий сабабларга кўрадир, - дейди Би-би-сининг Форс хизмати муҳбири Сиаваш Меҳди-Ардалан. - Одамлардаги ёлғон тасаввурлар йўқолади, қаршиларидаги ҳокимият ва тизимдан ҳафсаласи пир бўлади."\n"Улар Эрондаги ҳокимият тизими муайян динга асосланганини кўришмоқда. Бу диндан норозилик ва келишмовчилик ифодаси айни пайтда бутун тизимдан норозилик ифодасидир", дейди Меҳди-Ардалан.\nБошқа эътиқодга ўтиб, Эронда яшашни давом эттираётганлар билан гаплашиш деярли имконсиз. Одамлар ҳокимиятнинг таъқиби ва репрессиясидан қўрқиб, янги динларини яширади.\nАммо баъзи маълумотлар диний репрессиялар сабабли Эрондан қочиб чиққанлар орқали тарқалмоқда.\nДинини ўзгартирганларнинг айтишича, Эронда тарғиб қилинаётган Ислом уларга тажовузкор бўлиб туюлади ва инсонга жуда кўп чекловлар қўяди.\nШиаларнинг устунлиги ҳақидаги таълимот баъзи одамларни ўзидан итаради ва натижада Эрон шиа оятуллолари ва улар бошқарадиган одамлар ўртасида маънавий жарлик каттармоқда.\n"Одамлар битта Худога ишонишни тарғиб қилувчи динни қидирмоқдалар, лекин шу билан бирга, бу дин у қадар қаттиқ, шафқатсиз бўлмаслиги керак. Кўп одамлар евангелист насронийликка мойил, камига евангелистлар жуда фаол воиз", деб тушунтиради Меҳди-Ардалан.\nЭрондаги диний озчиликлар сони тўғрисида ишончли маълумотлар йўқ. АҚШ Давлат департаменти маълумотларига кўра, ҳозирда Эронда камида 360 минг евангелист яшайди (1979 йилда улар сони атиги 500 га яқин эди).\nЭронда евангелист таълимотларни тарғиб қилувчи "Элам ҳаракати" маълумотларига кўра, ҳозирда мамлакатда бир миллионгача Ислом динидан насронийликка ўтган одамлар бўлиши мумкин.\nОртиб бораётган қизиқиш ва янги издошлар ҳақида зардуштийлик ва баҳоийлар маълумот беришади.\nРасмий Теҳрон 82 миллион эронликнинг 99.5 фоизини мусулмонлар (шиалар ва суннийлар) ташкил этишини айтади.\nРасмий статистика қанчалик ишончли? Яқинда Нидерландиядан "Gamaan" тадқиқот гуруҳи 50 минг эронлик ўртасида интернет-сўров ўтказди, уларнинг 90 фоизи Эронда яшайди.\nТадқиқотчиларнинг фикрича, сўровда қатнашганларнинг қарийб ярми диндорликни тўхтатганликлари ёки бошқа конфессияга ўтганликларини айтган. Фақат учдан бир қисми ўзларини шиа, деб таништирган.\nАгар бу рақамлар ҳақиқатга мос келса, Эронда диний ҳаёт аҳолини расмий рўйхатга олиш маълумотларига қараганда анча хилма-хилдир.\nМасалан, сўровда қатнашганларнинг 8 фоизи "Gamaan"га ўзларини зардуштий эканлигини билдирган. Расмий маълумотларга кўра, Эронда атиги 25 мингга яқин зардуштий бор.\nАгар "Gamaan" сўровидан олинган маълумотлар тўғри бўлса, Эронда 6 миллиондан ортиқ зардуштий бўлиши мумкин.\nҚанча эронлик аждодларининг қадимий эътиқодини ҳақиқатан қабул қилганини айтиш қийин, аммо зардуштийча тўйлар (рақс ва олов олдидаги ибодатлар билан) сўнгги йилларда шу қадар кўпайдики, ҳукумат уларни 2019 йилда тақиқлади.\nЯна бир сабабга кўра, кимнинг маълумоти ҳақиқатга яқинроқ эканини аниқлаш қийин.\nЭронда диний ҳаётдаги янги тенденциялар ҳақида журналист ва тадқиқотчиларга кўпинча яқинда мамлакатдан қочганлар ҳикоя қилиб беради.\nУлар ўзларининг янги диний қарашларини таъкидлаш учун ҳар қандай усулдан фойдаланади, чунки бу уларга қочоқ мақомини беришни тезлаштириш учун қўшимча асосдир.\nХудо ўрнига йога?\n"Шуни англаш керакки, эътиқодни ўзгартириш оятуллолар кучига қарши туришнинг энг кенг тарқалган усули эмас. Аксарият одамлар ҳозир янги эътиқодга ўтмаяпти, балки умуман диндан юз ўгирмоқда. Тадрижий дунёвийлашиш жараёни кетяпти", деб таъкидлайди Сиаваш Меҳди-Ардалан.\nДиний бўлмаган руҳий амалиётларга қизиқувчилар сони тобора кўпаймоқда, айниқса, ёшлар орасида.\nЙога ўқитувчилари Instagram да ўнлаб, баъзан эса юз минглаб обуначи тўплайди.\n2019 йилда Эрон полицияси Горан шимолида ўтказилган йога бўйича махсус семинарнинг 30 иштирокчисини ҳибсга олди.\nУшбу янгилик форсий ижтимоий тармоқларда баҳслар тўлқинини келтириб чиқарди.\nЭрон Адлия вазирлиги расмийларига кўра, йога талабалари ҳибсга олиниши мумкин, агар улар "номақбул либосда" ёки "ўзларини номақбул тутган" бўлса.\nЭрон ҳукумати аралаш гуруҳлар спортига йўл қўймайди (яъни эркаклар ва аёллар алоҳида машғулот ўтказишлари керак).\nЭронда ҳам йогани профессионал даражада ўқитиш тақиқланган.\nБироқ бундай тақиқлар эронликларнинг тобора кўпроқ давлат ва дин ўртасидаги муносабатлар ҳақида ўйлашига сабаб бўлади.\n"Репрессив қонунлар ва тизимнинг қотиб қолганлиги туфайли тобора кўпроқ одамлар оятуллолар тарғиб қилаётган Ислом версиясига салбий муносабатда бўлишни бошлайди. Кўпчилик энди эътиқод шахсий нарсадир ва уни бостириш ёки қатъий буйруқлар билан тартибга солиш керак эмас, дея бошлайди", дейди Меҳди-Ардалан.\nДунё: Ўғрининг бармоқлари кесиб ташланди, Amnesty International "қаттиқ қоралади" - Эрон\n26 октябр 2019\nИлон оролини ташлаб чиқишга мажбур бўлган Россия Одессадаги курортни бомбалади - Видео\nЎзбекистон: Мирзиёев Қорақалпоғистон ҳақида гапирди ва ҳоким Андижон полкаси видеоролиги учун Spark совға қилди – янгиликлар, O'zbekiston, yangiliklar\nЭлектрон сигареталар соғлиққа зарарсизми ёки уни бошлаш жинниликми?